W’ahosiesie Hyɛ Onyankopɔn Anuonyam? | Adesua\n“Monyɛ ne nyinaa mfa nhyɛ Onyankopɔn anuonyam.”—1 KOR. 10:31.\nNNWOM: 34, 61\nSɛ yɛresi ntadehyɛ ne ahosiesie ho gyinae a, ɔkwan bɛn so na Mose Mmara no boa yɛn?\nƆkwan bɛn so na nsɛm a ɛwɔ 1 Korintofo 10:31 ne Filipifo 2:4 no fa ntade a yɛhyɛ ho?\nSɛ yɛrepaw ntade a yɛbɛhyɛ ne sɛnea yebesiesie yɛn ho a, adɛn nti na ahobrɛase ho hia paa?\n1, 2. Adɛn nti na Yehowa Adansefo ma wɔn ntadehyɛ ne wɔn ahosiesie yɛ papa bere nyinaa? (Hwɛ mfonini a ɛwɔ adesua yi mfiase no.)\nASƆRE mpanyimfo bi yɛɛ nhyiam, na atesɛm krataa bi a ɛwɔ Netherlands kaa ntade a na ɛhyehyɛ wɔn no ho asɛm sɛ: “Esiane sɛ na ewim yɛ hyew nti, na asɔfo no hyehyɛ ntade a ɛmfata sɛ wɔde kɔ guabɔ ase. Nanso, sɛ Yehowa Adansefo reyɛ wɔn mantam nhyiam a, wɔrenhyɛ ntade a ɛte saa nkɔ ase. . . . Mmarimaa ne mmarima mpanyimfo no hyɛ kootu na wɔbɔ tae, na mmeawa ne mmea mpanyimfo no nso hyɛ skɛɛte a . . . ne tenten fata.” Nokwasɛm ne sɛ, nkurɔfo taa kamfo Yehowa Adansefo sɛ ‘wɔde fɛre ne adwenemtew hyɛ ntade a ɛfata wɔn a wɔkyerɛ sɛ wɔsom Onyankopɔn.’ (1 Tim. 2:9, 10) Ɛwom sɛ mmea ho asɛm na na ɔsomafo Paulo reka de, nanso gyinapɛn a na ɔreka ho asɛm no fa Kristofo mmarima nso ho.\n2 Yehowa nkurɔfo de, ntadehyɛ a ɛfata ho hia yɛn, na ɛho hia Onyankopɔn a yɛsom no no nso. (Gen. 3:21) Nea Kyerɛwnsɛm no ka fa ntadehyɛ ne ahosiesie ho no ma yehu paa sɛ amansan Hene no wɔ gyinapɛn a ɛfata a ɔpɛ sɛ n’asomfo anokwafo hwɛ so siesie wɔn ho. Enti, ɛnsɛ sɛ yɛn ntadehyɛ ne yɛn ahosiesie yɛ nea yɛn ankasa ani gye ho nkutoo. Mmom, ɛsɛ sɛ ɛsɔ Awurade Tumfoɔ Yehowa nso ani.\n3. Dɛn na Mmara a Onyankopɔn de maa Israelfo no ma yehu fa ntadehyɛ ho?\n3 Nhwɛso bi ni. Onyankopɔn Mmara a ɔde maa Israelfo no mu no, nsɛm bi wom a na ɛbɔ Israelfo no ho ban fi ɔbrasɛe a na abu so wɔ aman a atwa wɔn ho ahyia mu no ho. Mose Mmara no daa no adi sɛ Yehowa kyi ntade a sɛ obi hyɛ a, ɛyɛ den sɛ wubehu sɛ ɔyɛ ɔbarima anaasɛ ɔyɛ ɔbea. Ntade a ɛte saa bi wɔ hɔ nnɛ. Wɔkyerɛ sɛ mmarima ne mmea nyinaa tumi hyɛ bi. Sɛ obi hyɛ bi a, ɛyɛ den sɛ wubehu sɛ ɔyɛ ɔbarima anaasɛ ɔyɛ ɔbea. (Kenkan Deuteronomium 22:5.) Yebetumi agyina ntadehyɛ ho akwankyerɛ a Onyankopɔn de mae no so ahu pefee sɛ Onyankopɔn ani nnye ho koraa sɛ ɔbarima bɛhyɛ ntade a ɛbɛma wasɛ ɔbea, anaa ɔbea bɛhyɛ ntade a ɛbɛma wasɛ ɔbarima.\n4. Dɛn na ebetumi aboa Kristofo ma wɔasisi gyinae pa wɔ wɔn ahosiesie ho?\n4 Nnyinasosɛm wɔ Onyankopɔn Asɛm no mu a ɛboa Kristofo ma wosisi gyinae pa wɔ wɔn ahosiesie ho. Baabiara a obi te biara, sɛnea n’amammerɛ te biara, anaa sɛnea ɛhɔnom wim tebea te biara no, obetumi de saa nnyinasosɛm no ayɛ adwuma. Ɛho nhia sɛ wɔkyerɛkyerɛw ntade ne ahosiesie a ɛfata ne nea ɛmfata ma yɛn. Mmom, yɛde Kyerɛwnsɛm mu nnyinasosɛm yɛ adwuma. Na etumi boa yɛn ma yɛpaw ntade a yɛn ani gye ho na ɛfata nso. Momma yɛnhwɛ Bible mu nnyinasosɛm bi a ebetumi aboa yɛn ma yɛahu “Onyankopɔn pɛ a eye na ɛsɔ ani na edi mũ” no bere a yɛresi ntade a yɛbɛhyɛ ho gyinae no.—Rom. 12:1, 2.\n“YƐDA YƐN HO ADI SƐ ONYANKOPƆN ASOMFO”\n5, 6. Ɛsɛ sɛ yɛn ahosiesie ka afoforo sɛn?\n5 Onyankopɔn de honhom kaa ɔsomafo Paulo ma osii nnyinasosɛm titiriw a ɛwɔ 2 Korintofo 6:4 no so dua. (Kenkan.) Yɛn ahosiesie ma nkurɔfo hu nnipa ko a yɛyɛ. “Nea etua aniwa” na nnipa pii gyina so hu yɛn nipaban. (1 Sam. 16:7) Esiane sɛ yɛyɛ Onyankopɔn asomfo nti, sɛ yɛresiesie yɛn ho a, ɛnyɛ nea ɛsɛ sɛ yɛma ɛho hia yɛn nko ara ne ntade a yɛn ani gye ho ne nea yɛhyɛ a yɛn ho bɛtɔ yɛn. Ɛsɛ sɛ yɛma nnyinasosɛm a yɛasua afi Onyankopɔn Asɛm no mu no ka yɛn ma yɛkwati ntade a ɛkyekyere yɛn papee, nea ɛma yɛn ho gu hɔ, anaa nea ɛkanyan nna ho akɔnnɔ. Wei kyerɛ sɛ, ɛnsɛ sɛ yɛhyɛ ntade a ɛbɛma afoforo ahu yɛn adagyaw. Saa ara nso na ɛnsɛ sɛ yɛhyɛ ntade a sɛ afoforo hu yɛn a, ɛbɛma wɔn ho ayeraw wɔn anaa ɛbɛma wɔayi wɔn ani ato baabi.\n6 Sɛ yɛn ho tew, yɛhyɛ ntade a ɛyɛ kama, na yesiesie yɛn ho yiye a, nkurɔfo benya obu ama yɛn sɛ yɛyɛ Awurade Tumfoɔ Yehowa asomfo. Ebetumi ama wɔn ani agye Onyankopɔn a yɛsom no no ho. Afei nso, sɛ yɛhyɛ ntade a ɛfata a, ɛbɛma afoforo abu yɛn ahyehyɛde no. Na ebetumi ama wɔatie nkwagye asɛm a yɛka no.\n7, 8. Bere bɛn paa na ehia sɛ yɛhyɛ ntade a ɛfata?\n7 Yɛn Nyankopɔn Yehowa yɛ kronkron, na yɛpɛ sɛ yɛhyɛ no anuonyam na yɛma asɛmpa a yɛka no ho ba nyam. Ɛno nti, ɛsɛ sɛ yɛhyɛ ntade a ɛfata. Saa ara na yɛn nuanom Kristofo mmarima ne mmea ne afei nkurɔfo a wɔwɔ yɛn asasesin mu nso nti, ɛsɛ sɛ yɛhyɛ ntade a ɛfata. (Rom. 13:8-10) Bere a ehia paa sɛ yɛhwɛ yɛn ntadehyɛ yiye ne bere a yɛrekɔ asafo nhyiam, bere a yɛreyɛ asɛnka adwuma, anaa bere a yɛreyɛ Kristofo nnwuma foforo. Ɛsɛ sɛ yesiesie yɛn ho sɛ ‘nnipa a wɔkyerɛ sɛ wɔsom Onyankopɔn.’ (1 Tim. 2:10) Nokwasɛm ne sɛ, ntade bi a ɛfata wɔ baabi no, ebia ɛremfata wɔ baabi foforo. Enti, Yehowa nkurɔfo a wɔwɔ wiase baabiara hwɛ amammerɛ a ɛwɔ baabi a wɔte no sɛnea ɛbɛyɛ a wɔrenhyɛ ntade a ɛbɛhaw ɛhɔfo no.\n8 Kenkan 1 Korintofo 10:31. Sɛ yɛkɔ amansin ne amantam nhyiam a, ɛsɛ sɛ yɛhyɛ ntade a ɛfata. Ɛnsɛ sɛ yɛhyɛ ntade huhuuhu a aba so. Sɛ ahɔhodan mu (hotel) na yɛbɛkɔ akɔda a, ɛsɛ sɛ yɛhwɛ sɛ bere a yɛrekɔ hɔ ne bere a yɛrefi hɔ nyinaa, yɛn ahosiesie bɛyɛ nea ɛfata. Saa ara na ɛsɛ sɛ yɛhwɛ sɛ ntade a yɛhyɛ no yɛ nea ɛfata bere a yɛredwudwo yɛn ho ansa na yɛakɔ nhyiam no anaa bere a yɛapɔn no. Sɛ yɛyɛ saa a, yebetumi de anigye ada yɛn ho adi sɛ yɛyɛ Yehowa Adansefo. Na sɛ yenya hokwan bi sɛ yebedi adanse a, yɛde anigye ne ahokeka na ɛbɛyɛ saa.\nW’ahosiesie bɛma nkurɔfo anya obu ama Onyankopɔn a woyɛ ne nanmusifo no anaa? (Hwɛ nkyekyɛm 7, 8)\n9, 10. Adɛn nti na ɛsɛ sɛ asɛm a ɛwɔ Filipifo 2:4 no boa yɛn ma yɛhwɛ yɛn ntadehyɛ yiye?\n9 Kenkan Filipifo 2:4. Ehia sɛ Kristofo susuw sɛnea ntade a wɔhyɛ bɛka wɔn mfɛfo asomfo ho. Adɛn ntia? Ade baako ne sɛ, Onyankopɔn nkurɔfo bɔ mmɔden de Bible mu afotu a edi hɔ yi yɛ adwuma. Ɛka sɛ: ‘Enti, munkum mo nipadua akwaa a ɛwɔ asase so no wɔ aguamammɔ, afide, nna ho akɔnnɔ, ne nkate bɔne ho.’ (Kol. 3:2, 5) Yɛmpɛ sɛ yɛbɛma ayɛ den ama yɛn mfɛfo asomfo sɛ wɔde saa afotu no bɛyɛ adwuma. Ebia anuanom mmarima ne mmea a wɔatwe wɔn ho afi aguamammɔ ho no da so ara reko tia akɔnnɔ bɔne. (1 Kor. 6:9, 10) Yɛpɛ sɛ ɔko no mu yɛ den ma wɔn anaa?\n10 Sɛ yɛne yɛn nuanom Kristofo mmarima ne mmea hyiam a, ɛsɛ sɛ yɛhyɛ ntade a ɛbɛboa ama abrabɔ a ɛho tew akɔ so atena asafo no mu. Enti sɛ yɛwɔ asafo nhyiam ase oo, sɛ yɛahyiam wɔ baabi foforo oo, saa na ɛsɛ sɛ yɛyɛ. Yɛwɔ hokwan sɛ yɛpaw atade a yɛpɛ sɛ yɛhyɛ. Nanso, yɛn nyinaa wɔ asɛyɛde sɛ yɛhyɛ ntade a ɛbɛma ayɛ mmerɛw ama afoforo sɛ wɔbɛkɔ so ama wɔn ho atew, na wɔakɔ so ama wɔn nsusuwii, wɔn kasa, ne wɔn abrabɔ ho atew wɔ Onyankopɔn anim. (1 Pet. 1:15, 16) Ɔdɔ kann ‘nyɛ ade a ɛnsɛ, na ɛnhwehwɛ nea n’ankasa hia.’—1 Kor. 13:4, 5.\nATADE BIARA WƆ BERE NE BAABI A ƐSƐ SƐ YƐHYƐ NO\n11, 12. Sɛ yɛredwinnwen atade a yɛpɛ sɛ yɛhyɛ ho a, dɛn na ɛyɛ papa sɛ yesusuw ho?\n11 Sɛ Onyankopɔn asomfo resi atade a wɔbɛhyɛ ho gyinae a, wɔkae sɛ “ade biara ne adwuma biara wɔ ne bere.” (Ɔsɛnk. 3:1, 17) Ewim tebea anaa ewim nsakrae betumi ama yɛahu atade a ɛsɛ sɛ yɛhyɛ. Saa ara na baabi a yɛwɔ nso betumi akyerɛ atade a ɛsɛ sɛ yɛhyɛ. Nanso, ewim nsakrae nsesa Yehowa gyinapɛn.—Mal. 3:6.\n12 Mmeae a ewim yɛ hyew no, egye mmɔdenbɔ paa na ama yɛn ani ada hɔ na yɛahyɛ ntade a ɛfata na nidi wom. Enti, sɛ yɛanhyɛ ntade a ɛkyekyere yɛn papee anaa ɛyɛ hodwoo na ɛma yɛn ho gu hɔ a, yɛn nuanom mmarima ne mmea ani bɛsɔ. (Hiob 31:1) Afei nso, sɛ yɛregye yɛn ahome wɔ mpoano anaa yɛreboro nsu a, ɛsɛ sɛ yɛhyɛ ntade a ɛfata. (Mmeb. 11:2, 20) Sɛ mpo ntade a nnipa a wɔnyɛ Yehowa asomfo hyɛ de boro nsu no ma wɔn ho gu hɔ a, yɛn Yehowa asomfo de, ɛsɛ sɛ yɛhyɛ ntade a ɛbɛhyɛ yɛn Nyankopɔn a ɔyɛ ɔkronkronni a yɛdɔ no no anuonyam.\n13. Adɛn nti na ɛsɛ sɛ yɛma afotu a ɛwɔ 1 Korintofo 10:32, 33 no boa yɛn bere a yɛrepaw atade a yɛbɛhyɛ no?\n13 Nnyinasosɛm foforo wɔ hɔ a ɛboa yɛn ma yɛhyɛ ntade a ɛfata. Ɛne sɛ, yedwen yɛn mfɛfo asomfo ne afoforo nyinaa ahonim ho. (Kenkan 1 Korintofo 10:32, 33.) Yɛwɔ asɛyɛde sɛ yɛhyɛ ntade a ɛrenhaw afoforo. Na ɛsɛ sɛ yɛfa saa asɛm no aniberesɛm paa. Paulo kyerɛwee sɛ: “Momma yɛn mu biara nsɔ ne yɔnko ani wɔ nea eye a ɛbɛma wayɛ den mu.” Nea enti a ɔkaa saa ne sɛ: “Kristo mpo ansɔ n’ankasa ani.” (Rom. 15:2, 3) Nokwasɛm ne sɛ, nea na ɛho hia Yesu paa ne sɛ ɔbɛyɛ Onyankopɔn apɛde na waboa afoforo sen sɛ ɔbɛyɛ nea ɔno ara pɛ. Enti sɛ yɛn ani gye nneɛma anaa ntade bi ho na yehu sɛ ɛremma nkurɔfo ntie asɛmpa a yɛka no a, ɛsɛ sɛ yegyae akyi di.\n14. Awofo bɛyɛ dɛn atete wɔn mma ama wɔde wɔn ahosiesie ahyɛ Onyankopɔn anuonyam?\n14 Kristofo a wɔyɛ awofo wɔ asɛyɛde sɛ wɔtete wɔn mmusua ma wɔde Bible nnyinasosɛm bɔ wɔn bra. Ebi ne sɛ wɔbɛhwɛ sɛ wɔne wɔn mma ntadehyɛ ne wɔn ahosiesie bɛma Onyankopɔn koma atɔ ne yam. (Mmeb. 22:6; 27:11) Sɛ awofo yɛ nhwɛso pa ma wɔn mma na wofi ɔdɔ mu ma wɔn akwankyerɛ pa a, ebetumi ama wɔn mma no anya obu kɛse ama Onyankopɔn a yɛsom no a ɔyɛ kronkron no. Sɛ awofo kyerɛkyerɛ wɔn mma ma wohu sɛnea wobenya ntade a ɛfata ne beae a wobenya bi a, eye paa! Wei kyerɛ sɛ, ɛnyɛ ntade a mmofra no ani gye ho kɛkɛ na wɔbɛhyɛ, na mmom nea ɛbɛma wɔatumi ahyɛ Yehowa Nyankopɔn a wɔyɛ n’ananmusifo no anuonyam.\nHOKWAN A WOWƆ SƐ WOPAW NEA WOPƐ NO, FA DI DWUMA YIYE\n15. Dɛn na ɛsɛ sɛ ɛboa yɛn ma yɛpaw ntade a yɛhyɛ?\n15 Onyankopɔn Asɛm no ma yɛn akwankyerɛ pa a ebetumi aboa yɛn ama yɛasisi gyinae pa a ɛbɛhyɛ Onyankopɔn anuonyam. Nanso, yɛn ara na yɛpaw ntade a yɛhyɛ. Ɛsono nea obiara ani gye ho, na saa ara nso na ɛsono sɛnea yɛn mu biara sikasɛm te. Nanso, bere nyinaa ɛsɛ sɛ yɛhwɛ sɛ yɛn ntade ani tew kama, ɛnyɛ kyenkyenenn, ɛfata nea yɛreyɛ, na wogye tom wɔ beae a yɛwɔ no.\n16. Adɛn nti na mfaso wɔ so sɛ yɛbɔ mmɔden hyɛ ntade a ɛfata?\n16 Nokwasɛm ne sɛ, ɛnyɛ bere nyinaa na ɛyɛ mmerɛw sɛ yebenya ntade a ɛfata. Ntade a aba so nko ara na wɔtɔn wɔ sotɔɔ pii mu. Enti, gye sɛ yɛbrɛ ansa na yɛanya skɛɛte, blouse, anaa kootu, ne hyɛɛt a ɛfata a ɛnkyekyere yɛn papee atɔ. Nanso, sɛ yɛbɔ mmɔden biara hwehwɛ ntade a ɛyɛ fɛ na ɛfata a, yɛn nuanom mmarima ne mmea behu, na wɔn ani bɛsɔ. Sɛ yɛbrɛ hwehwɛ ntade a ɛfata a, yɛbɛhyɛ yɛn soro Agya a ɔwɔ ɔdɔ no anuonyam, na ɛno bɛma yɛn werɛ afi brɛ a yɛbrɛe no.\n17. Dɛn na ɛbɛma onua bi agyaw abogyesɛ?\n17 Ɛfata sɛ anuanom mmarima gyaw abogyesɛ anaa? Ná Mose Mmara no hwehwɛ sɛ mmarima gyaw abogyesɛ. Nanso, Kristofo nhyɛ Mose Mmara no ase, na saa ara nso na wɔnhwehwɛ sɛ wodi so. (Lev. 19:27; 21:5; Gal. 3:24, 25) Mmeae bi wɔ hɔ a, ebia ɛhɔfo bu abogyesɛ a wɔatwitwa so fɛfɛɛfɛ sɛ ade a nidi wom, na ɛnyɛ ade a ɛremma nkurɔfo ntie Ahenni ho asɛmpa no. Nokwasɛm ne sɛ, asafo mu mpanyimfo binom agyaw abogyesɛ. Nanso, ebia anuanom binom beyi wɔn de. (1 Kor. 8:9, 13; 10:32) Mmeae bi nso, mmarima nnyaw abogyesɛ, na wobu no sɛ ɛmfata sɛ Kristofo begyaw abogyesɛ. Nokwarem no, mmeae a ɛte saa no, sɛ onua bi gyaw abogyesɛ a, ɛremma ne ntadehyɛ ne n’ahosiesie nhyɛ Onyankopɔn anuonyam, na ɛbɛma wayɛ obi a asɛm wɔ ne ho.—Rom. 15:1-3; 1 Tim. 3:2, 7.\n18, 19. Ɔkwan bɛn so na Mika 6:8 bɛboa yɛn ma yɛn ntadehyɛ asɔ Onyankopɔn ani?\n18 Yɛda Yehowa ase paa sɛ ɔnhyehyɛ ntadehyɛ ne ahosiesie ho mmara pii mma yɛn. Mmom, ɔde yɛn pɛ ama yɛn sɛ yennyina Kyerɛwnsɛm mu nnyinasosɛm a edi mũ so nsisi gyinae pa. Enti, yɛn ntadehyɛ ne yɛn ahosiesie mu mpo, yebetumi ama ada adi sɛ yɛpɛ sɛ ‘yɛbrɛ yɛn ho ase ne Onyankopɔn nantew.’—Mika 6:8.\n19 Yɛde ahobrɛase gye tom sɛ Yehowa ho tew na ɔyɛ kronkron, na ne gyinapɛn ahorow ne n’akwankyerɛ ye ma yɛn paa. Nea ɛbɛkyerɛ sɛ yɛbrɛ yɛn ho ase nso ne sɛ, yebenya obu ama afoforo nsusuwii ne sɛnea wɔte nka wɔ nneɛma ho. Enti, sɛ yɛde Onyankopɔn gyinapɛn a ɛkorɔn no bɔ yɛn bra, na yɛanyɛ nneɛma a ɛbɛhaw afoforo a, na ‘yɛabrɛ yɛn ho ase ne Onyankopɔn renantew.’\n20. Ɛsɛ sɛ yɛn ntadehyɛ ne yɛn ahosiesie ka afoforo sɛn?\n20 Ɛsɛ sɛ ntade a yɛhyɛ ma nkurɔfo hu pefee sɛ yɛyɛ Yehowa asomfo. Ɛsɛ sɛ yɛn nuanom mmarima ne mmea ne afoforo hu paa sɛ yɛyɛ yɛn Nyankopɔn a ɔteɛ no ananmusifo. Onyankopɔn gyinapɛn korɔn, na yɛn ani gye ho sɛ yɛde bɛbɔ yɛn bra. Anuanom mmarima ne mmea a wɔn ahosiesie ne wɔn abrabɔ pa twetwe nnipa a wɔwɔ koma pa ma wotie Bible mu asɛm a egye nkwa no fata nkamfo paa. Wɔn nneyɛe no hyɛ Yehowa anuonyam, na ɛma ne koma tɔ ne yam. Yehowa ‘fura nidi ne anuonyam,’ na sɛ yesisi gyinae pa wɔ yɛn ntadehyɛ mu a, yɛbɛkɔ so ahyɛ no anuonyam daa.—Dw. 104:1, 2.


Mmofra—Moasiesie Mo Ho sɛ Mobɛbɔ Asu? | Adesua\nWubetumi Aboa wɔ W’asafo Mu?\nMmofra—Moasiesie Mo Ho sɛ Mobɛbɔ Asu?\nMmofra—Mobɛyɛ Dɛn Asiesie Mo Ho Ama Asubɔ?\nBaakoyɛ a Ɛwɔ Kristofo Mu no, Dɛn na Wubetumi Ayɛ De Ahyɛ Mu Den?\nYehowa Kyerɛ Ne Nkurɔfo Nkwa Kwan\nKENKAN WƆ Afrikaans Aukan Baoule Bassa (Cameroon) Bislama Boulou Cakchiquel (Central) Cambodian Chitonga Chokwe Chol Cibemba Cinyanja Dangme Drehu Efik English Ewe Fon French Ga Garifuna Greenlandic Haitian Creole Hausa Hmong (White) Iban Igbo Isoko Italian Kabiye Karen (S'gaw) Kazakh Kikaonde Kikongo Kiluba Kimbundu Kisi Kisonge Kongo Krio Kwangali Kwanyama Lamba Laotian Lingala Lunda Luvale Maltese Mam Mambwe-Lungu Mauritian Creole Mazatec (Huautla) Mizo Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndonga Ngabere Ngangela Nyaneka Nzema Otetela Pidgin (Cameroon) Portuguese Quechua (Ancash) Quechua (Ayacucho) Quechua (Cuzco) Quichua (Imbabura) Saramaccan Sepedi Sesotho (Lesotho) Seychelles Creole Silozi Spanish Swahili (Congo) Swati Tahitian Tiv Tlapanec Tojolabal Totonac Tshiluba Tsonga Tswana Twi Tzeltal Umbundu Urhobo Uruund Venda Wallisian Wayuunaiki Welsh Xhosa Yoruba Zulu\nƆwɛn-Aban—Nea Adesua Nsɛm Wom | March 2016\nMmofra—Moasiesie Mo Ho sɛ Mobɛbɔ Asu?\n“Mo mu hena na ɔpɛ sɛ osi aban na onni kan ntena ase nsēsē nhwɛ sɛ ɔwɔ nea ɛdɔɔso a ɔde bewie?”—LUKA 14:28.\nNNWOM: 120, 64\nDƐN NA WUSUAE?\nDɛn ne ahokokwaw, na ɔkwan bɛn so na Daniel daa saa suban no adi?\nWobɛyɛ dɛn ahu sɛ wo ara na wufi wo komam asi gyinae sɛ wopɛ sɛ wobɔ asu?\nDɛn ne ahosohyira, na ɛfa asubɔ ho sɛn?\nWɔakyerɛw adesua asɛm yi ne nea edi hɔ no ama mmofra a wɔpɛ sɛ wɔbɔ asu\n1, 2. (a) Ɛnnɛ, dɛn na ɛma Onyankopɔn nkurɔfo ani gye? (b) Dɛn na awofo a wɔyɛ Kristofo ne asafo mu mpanyimfo betumi ayɛ de aboa mmofra ma wɔate nea asubɔ kyerɛ ase?\nASAFO mu panyin bi ka kyerɛɛ Christopher a wadi mfe 12 sɛ: “Menim wo fi wo mmofraase pɛɛ, na m’ani agye sɛ woreka sɛ wopɛ sɛ wobɔ asu. Ma mimmisa oo, ‘Adɛn nti na wopɛ sɛ wobɔ asu?’” Sɛ asafo mu panyin no bisaa saa asɛm no a, odi bisa. Afe biara sɛ yehu sɛ mmofra mpempem pii rebɔ asu a, yɛn ani gye paa. (Ɔsɛnkafo 12:1) Awofo ne asafo mu mpanyimfo pɛ sɛ wɔboa mmofra ma wɔn ara sisi wɔn gyinae, na wɔte nea asubɔ kyerɛ ase.\n2 Bible ma yehu sɛ, sɛ Kristoni hyira ne ho so na ɔbɔ asu a, ɛkyerɛ sɛ wahyɛ abrabɔ foforo ase. Saa abrabɔ foforo yi bɛma wanya nhyira pii afi Yehowa hɔ, nanso Satan bɛsɔ no ahwɛ. (Mmebusɛm 10:22; 1 Petro 5:8) Ɛno nti, ɛsɛ sɛ awofo a wɔyɛ Kristofo gye bere kyerɛkyerɛ wɔn mma ma wohu nea sɛ obi bɛyɛ Kristo suani a ɛsɛ sɛ ɔyɛ. Sɛ mmofra bi awofo nyɛ Kristofo a, asafo mu mpanyimfo beyi wɔn yam aboa wɔn ma wɔate nea ahosohyira ne asubɔ kyerɛ ase. (Kenkan Luka 14:27-30.) Sɛ obi pɛ sɛ osi dan a, ɛsɛ sɛ ɔtoto nneɛma yiye ansa na watumi awie. Saa ara nso na ɛsɛ sɛ mmofra siesie wɔn ho yiye ansa na wɔabɔ asu sɛnea ɛbɛyɛ a wɔde nokwaredi bɛsom Yehowa “akosi awiei.” (Mateo 24:13) Dɛn na ɛbɛboa mmofra ma wɔasi wɔn adwene pi sɛ wɔbɛsom Yehowa akosi daa? Momma yɛnhwɛ.\n3. (a) Asɛm bɛn na Yesu ne Petro kae a ɛma yehu sɛ asubɔ ho hia? (Mateo 28:19, 20; 1 Petro 3:21) (b) Nsɛmmisa bɛn na yebesusuw ho, na adɛn ntia?\n3 Woyɛ abofra a wopɛ sɛ wobɔ asu? Sɛ ɛte saa a, ɛyɛ botae papa paa! Ɛyɛ hokwan kɛse sɛ wobɛbɔ asu abɛyɛ Yehowa Danseni. Afei nso, ɛyɛ biribi a ɛsɛ sɛ Kristoni yɛ, na ɛyɛ ade a ɛho hia paa sɛ obi yɛ na ama wɔagye no nkwa wɔ ahohiahia kɛse no mu. (Mateo 28:19, 20; 1 Petro 3:21) Sɛ wobɔ asu a, woda no adi sɛ woahyɛ Yehowa bɔ sɛ wobɛsom no daa. Wopɛ paa sɛ wudi wo bɔhyɛ so, enti nsɛmmisa a edidi so yi bɛboa wo ma woahu sɛ woasiesie wo ho sɛ wobɛbɔ asu anaa: (1) Me ho akokwaw sɛnea ɛsɛ a metumi asi saa gyinae no? (2) Me ara na mepɛ sɛ mebɔ asu anaa? (3) Me ho so a mehyira ama Yehowa no, mete ase? Momma yensusuw saa nsɛmmisa yi ho.\nNEA ƐKYERƐ SƐ WO HO AKOKWAW SƐNEA ƐSƐ\n4, 5. (a) Ɛnyɛ wɔn a wɔanyinyin nko ara na ɛsɛ sɛ wɔbɔ asu. Adɛn ntia? (b) Dɛn na ɛma yehu sɛ Kristoni bi ho akokwaw?\n4 Bible nka sɛ wɔn a wɔanyin anaa wɔn a wɔadi mfe pɔtee bi nko ara na wobetumi abɔ asu. Mmebusɛm 20:11 ka sɛ: “Abofra mpo, wɔde ne nneyɛe na ehu sɛ ne nnwuma ho tew na ɛteɛ.” Enti abofra mpo betumi ahu nea ɛteɛ na wahyira ne nkwa so ama Ɔbɔadeɛ no. Abofra biara a wada no adi sɛ ne ho akokwaw na wahyira ne ho so ama Yehowa no betumi abɔ asu, efisɛ asubɔ yɛ ade a ɛho hia na ɛfata.—Mmebusɛm 20:7.\n5 Dɛn na ɛkyerɛ sɛ obi ho akokwaw? Ɛnyɛ mfe a wadi anaa ne tenten ne ne kɛse na yɛde hu. Bible ma yehu sɛ nnipa a wɔn ho akokwaw de “wɔn adwene yɛ adwuma,” enti wɔatete no ma etumi hu papa ne bɔne mu nsonsonoe. (Hebrifo 5:14) Obi a ne ho akokwaw nim nea ɛyɛ papa, na wasi gyinae ne komam sɛ ɔbɛyɛ saa. Enti ɛbɛyɛ den sɛ biribi bɛtwetwe no ma wayɛ bɔne. Afei nso, enhia sɛ da biara obi ka kyerɛ no sɛ ɔnyɛ adepa. Sɛ abofra a wabɔ asu awofo anaa ɔpanyin foforo biara nni hɔ a, yɛhwɛ kwan sɛ ɔbɛyɛ nea ɛteɛ.—Fa toto Filipifo 2:12 ho.\n6, 7. (a) Kyerɛ ɔhaw a Daniel hyiae wɔ Babilon. (b) Dɛn na Daniel yɛe de kyerɛɛ sɛ ne ho akokwaw?\n6 Abofra betumi ada ahokokwaw a ɛte saa adi anaa? Yɛnhwɛ Daniel. Ɛbɛyɛ sɛ bere a wɔfaa no fii n’awofo nkyɛn kɔɔ Babilon no na onnya nnii mfe aduonu. Prɛko pɛ, Daniel na wakɔtena nkurɔfo a wɔnsom Onyankopɔn mu yi. Nanso, momma yensusuw Daniel asɛm no ho kakra. Wobuu no sɛ onipa titiriw wɔ Babilon. Ná wahwehwɛ mu ayi mmofra kakra sɛ wɔnsom ɔhene no, na na Daniel ka ho. (Daniel 1:3-5, 13) Ɛbɛyɛ sɛ Daniel nyaa dibea kɛse wɔ Babilon sen nea anka obenya wɔ Israel.\n7 Abarimaa Daniel yɛɛ n’ade sɛn? Ɔmaa Babilonfo sesaa ne suban anaa wɔmaa ne gyidi yɛɛ mmerɛw? Dabida! Bible ma yehu sɛ bere a Daniel wɔ Babilon no, osuaee “ne komam sɛ ɔremfa” atoro som ho biribiara “ngu ne ho fĩ.” (Daniel 1:8) Ɛkyerɛ sɛ na ne ho akokwaw ankasa!\nAbofra a ne ho akokwaw renyɛ ne ho sɛ Onyankopɔn adamfo wɔ Ahenni Asa so na ɔkɔ sukuu a wayɛ ne ho sɛ wiase no adamfo (Hwɛ nkyekyɛm 8)\n8. Dɛn na wubetumi asua afi Daniel Asɛm no mu?\n8 Dɛn na wubetumi asua afi Daniel Asɛm no mu? Sɛ abofra a ne ho akokwaw hyia tebea a ɛyɛ den mpo a, ne gyidi renhinhim. Ɔrenyɛ ne ho sɛ ɔbosomaketew a ɔdannan ne kɔla ma ɛyɛ te sɛ baabi a ɔwɔ no. Bio nso, ɔrenyɛ ne ho sɛ Onyankopɔn adamfo wɔ Ahenni Asa so, na ɔkɔ sukuu a wayɛ ne ho sɛ wiase no adamfo. Mmom, sɛ wɔsɔ no hwɛ mpo a, ɔbɛkɔ so adi nokware.—Kenkan Efesofo 4:14, 15.\nSɛ abofra a ne ho akokwaw hyia tebea a ɛyɛ den mpo a, ne gyidi renhinhim\n9, 10. (a) Sɛ abofra bi dwinnwen sɛnea ɔyɛɛ n’ade bere a ohyiaa ne gyidi ho sɔhwɛ bi nnansa yi ho a, ɛbɛboa no sɛn? (b) Dɛn na asubɔ kyerɛ?\n9 Nokwasɛm ne sɛ, obiara nyɛ pɛ. Ɛtɔ da a, mmofra ne mpanyin nyinaa di mfomso. (Ɔsɛnkafo 7:20) Nanso, sɛ wopɛ sɛ wobɔ asu a, ɛbɛyɛ papa sɛ wohwehwɛ wo mu hwɛ sɛ woasi wo bo paa sɛ wubetie Yehowa anaa. Bisa wo ho sɛ, ‘Mayɛ osetie ama Yehowa nnansa yi?’ Bere a etwa to a wɔsɔɔ wo gyidi hwɛe no, woyɛɛ w’ade sɛn? Wutumi huu nea ɛfata sɛ woyɛ? Sɛnea ɛtoo Daniel no, obi atu wo fo sɛ fa wo nimdeɛ ne wo dom akyɛde boa Satan wiase yi anaa? Sɛ biribi a ɛte saa resɔ wo gyidi ahwɛ a, wutumi hu Yehowa apɛde?—Efesofo 5:17.\n10 Adɛn nti na ɛho hia sɛ wunya saa nsɛmmisa no ho mmuae? Ɛbɛboa wo ma woahu sɛ asubɔ yɛ aniberesɛm paa. Sɛ wobɔ asu a, ɛma afoforo hu sɛ woahyɛ Yehowa bɔ titiriw bi. Woahyɛ Yehowa bɔ sɛ wobɛdɔ no na wode wo koma nyinaa asom no daa. (Marko 12:30) Ɛsɛ sɛ obiara a wabɔ asu si ne bo sɛ obedi ɛbɔ a wahyɛ Yehowa no so.—Kenkan Ɔsɛnkafo 5:4, 5.\nƐYƐ WO ARA NA WOPƐ SƐ WOBƆ ASU?\n11, 12. (a) Sɛ obi pɛ sɛ ɔbɔ asu a, dɛn na ɛsɛ sɛ ohu? (b) Dɛn na ɛbɛboa wo ma woanya nhyehyɛe a Yehowa ayɛ ama asubɔ no ho adwene pa?\n11 Bible ma yehu sɛ Yehowa asomfo nyinaa a mmofra mpo ka ho, “betu wɔn ho ama koraa” asom no. (Dwom 110:3) Sɛ obi pɛ sɛ ɔbɔ asu a, ɛsɛ sɛ ɔhwɛ sɛ ɛnyɛ obi na ɔrepiapia no na mmom ɔno ara na ɔpɛ sɛ ɔbɔ asu. Ne titiriw no, sɛ wɔtetee wo wɔ nokware no mu a, ebehia sɛ wohwehwɛ wo koma mu yiye.\n12 Ebia bere a worenyin no woahu sɛ nnipa pii rebɔ asu, na ebia wo nnamfo ne wo nuanom binom mpo abɔ asu. Hwɛ yiye na woannya adwene sɛ ɛyɛ wo sɛ woanyin anaa obiara rebɔ asu nti, ɛsɛ sɛ wo nso wobɔ asu. Wobɛyɛ dɛn ahu sɛ wowɔ adwene a Yehowa wɔ wɔ asubɔ ho no bi? Gye bere susuw nea enti a asubɔ ho hia paa no ho. Wubenya nneɛma pa pii afi adesua yi ne nea edi hɔ no mu.\n13. Wobɛyɛ dɛn ahu sɛ wo ara na woasi gyinae sɛ wopɛ sɛ wobɔ asu?\n13 Nneɛma bi wɔ hɔ a ebetumi ama woahu sɛ wo ara na wopɛ sɛ wobɔ asu na ɛnyɛ obi na ɔrepiapia wo. Emu baako ne sɛ wobɛhwɛ sɛnea wobɔ mpae. Mpɛn sɛn na wobɔ Yehowa mpae? Nneɛma pɔtee bɛn na wobɔ ho mpae? Nsɛmmisa yi ho mmuae bɛma woahu sɛ wo ne Yehowa ntam yɛ papa anaasɛ ɛnte saa. (Dwom 25:4) Mpɛn pii no, Yehowa nam Bible so bua yɛn mpaebɔ. Ade foforo a ɛbɛma woahu sɛ wopɛ sɛ wobɛn Yehowa, na wufi wo komam som no ne sɛ wobɛhwɛ nhyehyɛe a woayɛ de sua ade. (Yosua 1:8) Bisa wo ho sɛ: ‘Metaa sua Bible? Mifi me komam de me ho hyɛ abusua som mu?’ Saa nsɛmmisa no ho mmuae bɛboa wo ma woahu sɛ wo ara na wopɛ sɛ wobɔ asu anaa.\nNEA AHOSOHYIRA KYERƐ\n14. Kyerɛkyerɛ nsonsonoe a ɛwɔ ahosohyira ne asubɔ mu.\n14 Ebetumi aba sɛ mmofra bi wɔ hɔ a wonnim nsonsonoe a ɛwɔ ahosohyira ne asubɔ mu ankasa. Ebia ebinom bɛka sɛ wɔahyira wɔn ho so ama Yehowa dedaw, nanso wɔnyɛɛ wɔn adwene sɛ wɔbɛbɔ asu. Ɛbɛyɛ dɛn na atumi ayɛ yiye saa? Ahosohyira yɛ mpae a wobɔ de hyɛ Yehowa bɔ sɛ wobɛsom no daa. Sɛ wobɔ asu a, woma afoforo hu sɛ woahyira wo ho so ama Yehowa dedaw. Enti ansa na wobɛbɔ asu no, ɛsɛ sɛ wuhu nea ahosohyira kyerɛ ankasa.\n15. Obi hyira ne ho so a, ɛkyerɛ sɛn?\n15 Sɛ wuhyira wo ho so ma Yehowa a, woma ohu sɛ woyɛ ne dea. Wohyɛ no bɔ sɛ wobɛma ne som ho ahia wo asen biribiara wɔ w’asetena mu. (Kenkan Mateo 16:24.) Sɛ wohyɛ Onyankopɔn bɔ bi a ɛte saa a, ɛsɛ sɛ wofa no aniberesɛm paa! (Mateo 5:33) Dɛn na wode kyerɛ sɛ wunim sɛ wonte ase mma wo ho bio, na mmom seesei woyɛ Yehowa dea?—Romafo 14:8.\n16, 17. (a) Sɛ Bible ka sɛ obi mpa ne ho akyi a, mfatoho bɛn na wode bɛkyerɛkyerɛ mu? (b) Sɛ obi hyira ne ho so a, na dɛn paa na ɔrekyerɛ?\n16 Momma yɛnhwɛ asɛm yi. Fa no sɛ w’adamfo bi akyɛ wo kar. Ɔde kar no ho nkrataa ama wo, na ɔka kyerɛɛ wo sɛ: “Wo kar ni.” Afei, ɔka kyerɛɛ wo sɛ: “Kar no safoa de, ɛwɔ me hɔ. Me na mɛka kar no, na ɛnyɛ wo.” Wobɛte nka sɛn wɔ saa akyɛde yi ho? Adwene bɛn na wubenya wɔ w’adamfo a ɔde kar no kyɛɛ wo no ho?\n17 Sɛ obi hyira ne ho so ma Yehowa a, ɔka kyerɛ Onyankopɔn sɛ: “Mahyira me ho so ama wo. Meyɛ wo dea.” Ɛfata sɛ Yehowa hwɛ kwan sɛ onipa no bedi ne bɔhyɛ so. Nanso sɛ onipa no yɛ Yehowa so asoɔden na owia ne ho ne obi a ɔnsom Onyankopɔn yɛ aware nhyehyɛe ɛ? Anaasɛ onipa no kɔyɛ adwuma bi a ɛmma onnya bere pii nyɛ asɛnka adwuma no anaa ɛma ɔtoto asafo nhyiam mu nso ɛ? Sɛ ɛba saa a, ɛkyerɛ sɛ onipa no anni ɛbɔ a wahyɛ Yehowa no so. Ɛbɛyɛ sɛ onii a ɔde kar kyɛɛ n’adamfo na ɔde safoa no hyɛɛ ne ho no. Sɛ yehyira yɛn ho so ma Yehowa a, na yɛreka akyerɛ no sɛ, “Meyɛ wo dea, mente ase mma me ho bio.” Enti sɛ nea Yehowa pɛ sɛ yɛyɛ no, ɛnyɛ ɛno na yɛpɛ sɛ yɛyɛ mpo a, yɛbɛyɛ nea Yehowa pɛ bere nyinaa. Momma yensuasua Yesu. Ɔkae sɛ: “Mifi soro aba sɛ merebɛyɛ nea ɔsomaa me no apɛde, ɛnyɛ m’ankasa m’apɛde.”—Yohane 6:38.\nƐda adi sɛ asubɔ yɛ aniberesɛm paa ne hokwan kɛse\n18, 19. (a) Ɔkwan bɛn so na Rose ne Christopher anom asɛm ma yehu sɛ, sɛ obi bɔ asu a ɛma onya nhyira pii? (b) Wubu asubɔ sɛn?\n18 Ɛda adi sɛ asubɔ yɛ aniberesɛm paa. Ɛyɛ hokwan kɛse paa sɛ obi behyira ne ho so ama Yehowa na wabɔ asu. Sɛ mmofra dɔ Yehowa na wɔte nea ahosohyira kyerɛ ase a, wɔntwentwɛn wɔn nan ase sɛ wobehyira wɔn ho so ama Onyankopɔn na wɔabɔ asu. Sɛ mmofra si gyinae a ɛte saa a, wonnu wɔn ho. Ababaa bi a ne din de Rose a wabɔ asu kae sɛ: “Medɔ Yehowa, na biribiara nni hɔ a mɛyɛ ama m’ani agye paa sen sɛ mɛsom no. Biribiara nni hɔ a mayɛ wɔ m’asetena mu a m’adwene asi me pi wɔ ho sen gyinae a misii sɛ mɛbɔ asu.”\n19 Christopher a yɛkaa ne ho asɛm wɔ adesua yi mfiase no nso ɛ? Bere a odii mfe 12 no na ɔbɔɔ asu. Ɔte nka sɛn wɔ gyinae a osii no ho? Ɔka sɛ n’ani agye paa sɛ osii saa gyinae no. Bere a odii mfe 17 no, ɔbɛyɛɛ daa kwampaefo, na odii mfe 18 no ɔbɛyɛɛ asafo mu somfo. Seesei ɔresom wɔ Betel. Ɔka sɛ: “Misii gyinae pa sɛ mebɔɔ asu. Mereyɛ adwuma ama Yehowa ne n’ahyehyɛde no, na ɛma me koma tɔ me yam paa.” Sɛ wopɛ sɛ wobɔ asu a, wobɛyɛ dɛn asiesie wo ho? Yebenya asɛmmisa yi ho mmuae wɔ adesua a edi hɔ no mu.\n“Wɔde wɔn adwene yɛ adwuma”: Ɛkyerɛ sɛ ɛma obi tumi hu nsonsonoe a ɛwɔ papa ne bɔne mu, na afei ɔyɛ adepa. Kristoni a ɔwɔ nhumu sisi gyinae a ɛbɛhyɛ ɔne Onyankopɔn abusuabɔ mu den\nƆWƐN-ABAN—NEA ADESUA NSƐM WOM March 2016\nAdɛn Nti na Ɛsɛ sɛ Mihyira Me Ho So Ma Onyankopɔn na Mebɔ Asu?


Ɔsԑmpaka – 4Jehovah (Yehowa)\nSo apam foforo no yɛ nnipakuw 144000 pɛ?\nSO APAM FOFORO NO YԐ NNIPAKUW 144000 PԐ? Nsɛmmisa 15 a wobebisa Yehowa Adansefo fa Nnipa 144000 no ne Nnipakuw Kɛse no ho\nGyidi nsɛmti ahorow nyinaa a obi betumi ne Yehowa Adansefo besusuw ho no, biribiara nni ho a ɛsom bo kyɛn Yesu Kristo Nipa ko a ɔyɛ ne nkwagye ne daa nkwa ho nsɛm nsɛm. Yehowa Adansefo wɔ nkwagye akuw abien nhyehyɛe a ɛno mu na woakyekyɛ wɔn akyidifo mu akuw abien. Wɔfrɛ akuw a edi kan “nguankuw ketewa” a wɔyɛ nnipa dodow 144000 na afei kuw a ɛto so abien no wɔfrɛ no “nnipakuw kɛse” wɔyɛ adessama dodow a aka nyinaa. Saa wohwehwɛ nea wɔgye di fa akuw abien nkwagye nhyehyɛe mu a, ɛbɛda adi sɛ mfomso kɛse wɔ Ɔwɛn Aban nkyerɛkyerɛm efisɛ Kyerɛwnsɛm nkyekyem biako mpo mfoa wɔn adwene soronko a ɛfa asɛm yi ho. Continue reading “So apam foforo no yɛ nnipakuw 144000 pɛ?”\nAuthor WebmasterPosted on April 29, 2013 April 30, 2013 Categories Nsԑmmisa ԑkɔ ma Yehowa Adansefo, ƆsԑmpakaTags 144000 Kuw a Wɔasra wɔn, Nkwagye, Owu Akyi Asetena, Owusɔre, Ɔsoro, Paradise ne Ahenni no\nAuthor WebmasterPosted on February 21, 2013 February 21, 2013 Categories Nkyerԑwdenhoma woayԑ ama Yehowa Adansefo, ƆsԑmpakaTags Harmagedon ne Awie No, Nkwagye, Paradise ne Ahenni no\nAuthor WebmasterPosted on February 20, 2013 February 20, 2013 Categories Nkyerԑwdenhoma woayԑ ama Yehowa Adansefo, ƆsԑmpakaTags Nipakō Yesu Kristo yɛ, Nyankopɔn Baasakoro No, Woredɔ Yehowa\nAuthor WebmasterPosted on February 20, 2013 February 20, 2013 Categories Nkyerԑwdenhoma woayԑ ama Yehowa Adansefo, ƆsԑmpakaTags Mpaebɔ ԑkɔ Yesu nkyԑn, Nipakō Yesu Kristo yɛ, Nkwagye, Woredɔ Yehowa\nAuthor WebmasterPosted on February 20, 2013 February 21, 2013 Categories Nkyerԑwdenhoma woayԑ ama Yehowa Adansefo, ƆsԑmpakaTags 144000 Kuw a Wɔasra wɔn, Nkwagye, Paradise ne Ahenni no, Woredɔ Yehowa\n“Enti mma bebree na wɔde wɔn aba anuonyam mu wɔ soro a wɔn dodow yɛ 144001 pɛ,-Yesu ne ne Honhom fam anuanom no…woama 144000 mu biara anya awo foforo a ɛde no kɔ ɔsoro anidaso mu…144000 Honhom fam anuanom anya honhom awo foforo”–Ɔwɛn Aban February 15, 1998 kratafa 13 Continue reading “Wobehu Onyankopɔn Ahenni?”\nAuthor WebmasterPosted on February 20, 2013 February 21, 2013 Categories Nkyerԑwdenhoma woayԑ ama Yehowa Adansefo, ƆsԑmpakaTags 144000 Kuw a Wɔasra wɔn, Nkwagye, Paradise ne Ahenni no\nHena ne Nnipa 144000 no?\n“Hena ne saa 144000? “…wɔyɛ Yesu Kristo akyidifo anokwafo a wɔapaw wɔn sɛ wɔnkɔdi hene wɔ ɔsoro. ….Efi Asomafo no bere so no, Onyankopɔn akɔso apaw Kristofo anokwafo ama woanya nnipa dodow 144000 no”-Dɛn na Bible Kyerɛkyerɛ Ankasa?, 2005, kratafa 78-79. Continue reading “Hena ne Nnipa 144000 no?”\nAuthor WebmasterPosted on February 20, 2013 February 20, 2013 Categories Nkyerԑwdenhoma woayԑ ama Yehowa Adansefo, ƆsԑmpakaTags 144000 Kuw a Wɔasra wɔn\nWodi Yehowa Ni?\n“Obiara a ɔde Yesu din di dwuma wɔ ne som mu, nanso ɔmmfa nidi kɛse mma Yehowa no mfa ɔdɔ kann a ɛsɛ hann no nni dwuma”-Ɔwɛn Aban August 1991, kr. 9\n“Nanso wɔ afe 1984 Nnwom nhoma mu no, Yehowa nyae nidi mmɔho anan wɔ nnwomto mu kyɛn Yesu”-Adiyisɛm N’awiei\nAbɛn kratafa 36 Continue reading “Wodi Yehowa Ni?”\nAuthor WebmasterPosted on February 20, 2013 February 20, 2013 Categories Nkyerԑwdenhoma woayԑ ama Yehowa Adansefo, ƆsԑmpakaTags Nipakō Yesu Kristo yɛ, Nkwagye, Nyankopɔn Baasakoro No, Som Yesu, Woredɔ Yehowa\nSo w’abrabɔ yɛ nea ɛfata Daa Nkwa?\n.: So w’abrabɔ yɛ nea ɛfata Daa Nkwa?\n“Yɛn mu biara nni hɔ a ɔbɛfata Onyankopɔn Akyɛde na mpo wɔayɛ ade ketewaa bi ma woafata nkwa Akyɛde. Nanso, yebetumi akyerɛ sɛ yɛfata daa nkwa akyɛde denam,… yɛnhoso a yebehyira ama Yehowa na afei yɛakyerɛ sɛ yeadi nokware ma ɛne yeahosohyira no ahyia”\n– Ɔwɛn Aban August 15, 1952 kr. 485\nBere tenten bɛn na ɛsɛ sɛ woyɛ nokwaredifo ansa na wobetumi anya awerɛhyem sɛ wowɔ daa nkwa?\n“Wɔ afe Apem nniso no awiei no, bɔne nkekae no a etwa to ne nsunsuanso, owuo bɛyɛ nea woayi afi hɔ korakoraa…Nanso pɛyɛ a ɛsɛ sɛ yedu no kyerɛ sɛ saa nnipa no ntumi nyɛ bɔne? Dabi, efisɛ nnipa wɔwɔ pɛyɛ mu nni daa nkwa anidaso gyesɛ woadi nokware wɔ Satan Ɔbonsam ntua a etwa to no”–Asetra wɔ Atirimpɔw, 1977, kratafa 176 Continue reading “So w’abrabɔ yɛ nea ɛfata Daa Nkwa?”\nAuthor WebmasterPosted on February 6, 2013 February 17, 2013 Categories Nkyerԑwdenhoma woayԑ ama Yehowa Adansefo, ƆsԑmpakaTags Gyidi ne Nnwuma, Nkwagye, Paradise ne Ahenni no\nCategories Select Category Bible Mmuae ԑkɔ ma Yehowa Adansefo Nea Wɔde Hu Nokware no Nkyerԑwdenhoma woayԑ ama Yehowa Adansefo Nokwasԑm A Ɔwԑn Aban Asafo Mpԑ Sԑ Wohu Nsԑmmisa Wɔtaa Bisaa ne Mmoa a Wɔde ma Yehowa Adansefo Nsԑmmisa ԑkɔ ma Yehowa Adansefo Ɔsԑmpaka Woafi Yehowa Adansefo mu Wɔn a Woafi Featured Wɔn a Woafi More Wɔn a wɔnyԑ Yehowa Adansefo bio no Osuahu Yehowa Adansefo Abakɔsԑm Yehowa Adansefo Gyidi Yehowa Adansefo Ho Nsεmma Nhoma Ԑdefa yɛnho\nTammie – Adansedi No\nAnna Marie – osuahu no a ama woafi Yehowa Adansefo no mu\nNea YɛYɛ – Wɔn Woafi Yehowa Adansefo mu\nEnti nnipakuw kɛse a ɛwɔ adiyisɛm no wɔ asase so bere a Harmagedon bɛpae agu?


Damasko ho atemmusɛm (1-11)\nYehowa bɛka aman no anim (12-14)\n17 Damasko ho atemmusɛm ni:+ “Hwɛ! Damasko renyɛ kurow bio,Na ɛbɛdan abo asum hɔ.*+ 2 Wobegyaw Aroer+ nkurow;Ɛbɛyɛ baabi a nguan bebutubutuw,Na obiara renhunahuna wɔn. 3 Nkurow a wɔabɔ ho ban bɛyera afi Efraim,+Na ahenni ayera afi Damasko;+Na Siriafo a wɔaka noBɛyɛ sɛ Israelfo* anuonyam,” asafo Yehowa na waka. 4 “Saa da no, Yakob anuonyam so bɛtew,Na ne nipadua a ɛte apɔw no* bɛfɔn. 5 Ɛbɛyɛ sɛ bere a okuafo retwa hwiit*Na ɔde ne nsa repompan hwiit* mmɛtem,Te sɛ obi a ɔresesaw hwiit* ase wɔ Refaim Bon+ mu.* 6 Ase kakraa bi na ɛbɛka,Te sɛ bere a wɔwosow ngodua: Ngodua aba a abere abien anaa abiɛsa pɛ na ɛbɛka wɔ dua no nkɔnmu,Na anan anaa anum pɛ na ɛbɛka wɔ ne nnubaa so,”+ Israel Nyankopɔn Yehowa na waka. 7 Saa da no, onipa bɛma n’ani so ahwɛ ne Yɛfo na obegyen n’ani ahwɛ Israel Kronkronni no. 8 Ɔrenhwɛ afɔremuka+ a ɛyɛ ne nsa ano adwuma+ no; na ɔrennyen n’ani nhwɛ nea ɔde ne nsateaa ayɛ, abosonnua* anaa ade a wɔde hyew aduhuam. 9 Saa da no, ne nkurow a ɛyɛ den bɛyɛ sɛ beae a aka kwae mu,+Te sɛ dubaa a wogyawee wɔ Israelfo anim;Ɛbɛdan amamfo. 10 Efisɛ wo werɛ afi wo nkwagye Nyankopɔn;+Wonkae wo Botan+ dennen no bio. Ɛno nti na wudua nnua fɛfɛɛfɛNa wotɛw ɔnanani dua* wɔ hɔ no. 11 Wotɔ wo bo ase gye wo nnua ho ban awia,Woma w’aba fifi anɔpa,Nanso da a ɔyare ne yaw a ɛrennyae da bɛba no, ɛso aba betu ayera.+ 12 Tie! Aman yɛ gyegyeegye,Wobu fa so te sɛ po a ɛrehuru kutukutu! Aman yɛ dede,Wɔn dede te sɛ nsu kɛse a ɛreworo so! 13 Aman no bɛyɛ dede te sɛ nsu bebree a ɛreworo so. Ɔbɛka wɔn anim, na wobeguan akɔ akyirikyiri,Wobetiw wɔn te sɛ bepɔw so ntɛtɛwa a mframa de rekɔ,Te sɛ nwura* a ahum ama ɛredi kyinhyia. 14 Edu anwummere a, akomatu. Ansa na ade bɛkye no, na wonni hɔ. Eyi ne wɔn a wɔfom yɛn nneɛma no kyɛfa,Ne wɔn a wogye yɛn ho nneɛma no kyɛfa.\n^ Anaa “ɛbɛdan amamfo.”\n^ Nt., “ne honam mu srade no.”\n^ Anaa “ananafo nyame.”


Забур 2 CARS - Nnwom 2 ASCB\n1Adɛn enti na amanamanmufoɔ no bo afu?\nAdɛn enti na wɔsɛe mmerɛ yɛ nhyehyɛeɛ hunu yi?\n2Asase so ahemfo sɔre gyina\nna atumfoɔ bom tu agyina\ntia Awurade ne Deɛ Wɔasra no no.\n“Momma yɛmmubu wɔn nkɔnsɔnkɔnsɔn\nna yɛnto wɔn mpokyerɛ ngu.”\n4Deɛ ɔte adwa so wɔ soro no sere;\nAwurade di wɔn ho fɛw.\n5Afei ɔka wɔn anim wɔ nʼabufuo mu\nhunahuna wɔn wɔ nʼabufuhyeɛ mu, ka sɛ,\n6“Masi me Ɔhene\nwɔ Sion, me bepɔ kronkron no so.”\n7Mɛpae mu aka Awurade ahyɛdeɛ:\nƆka kyerɛɛ me sɛ, “Woyɛ me Babarima;\nɛnnɛ mayɛ wʼAgya.\nna mede amanaman nyinaa bɛyɛ wʼagyapadeɛ,\nasase ano nyinaa bɛyɛ wo dea.\n9Wode dadeɛ ahempoma bɛdi wɔn so;\nna woabobɔ wɔn sɛ ɔnwomfoɔ ahina.”\n10Enti mo ahemfo, monsua nyansa;\nmonkae kɔkɔbɔ yi, mo asase sodifoɔ.\n11Momfa suro nsom Awurade\nna monsɛpɛ mo ho ahopopoɔ mu.\n12Momfe Ɔba no ano, na ne bo amfu\nansɛe mo wɔ mo akwan so,\nɛfiri sɛ nʼabufuhyeɛ tumi sɔre ntɛm so.\nNhyira ne wɔn a wɔdwane toa no nyinaa.\nASCB : Nnwom 2


ኢያሱ 12 NASV – Yosua 12 ASCB | Biblica\nኢያሱ 12 NASV – Yosua 12 ASCB\nAhemfo A Wɔdii Wɔn So Wɔ Yordan Apueeɛ Fam\n1Yeinom ne ahemfo a wɔwɔ Asubɔnten Yordan apueeɛ fam a wɔkunkumm wɔn na wɔfaa wɔn nsase. Wɔn nsase no firi Arnon Subɔnhwa kɔsi Bepɔ Hermon so a Yordan Bɔnhwa asase a ɛwɔ apueeɛ fam nyinaa ka ho.\n2Wɔdii Amorifoɔhene Sihon a na ɔte Hesbon so.\nNa nʼahemman bi ne Aroer a ɛwɔ Arnon Subɔnhwa ano na ɛtene firi ne mfimfini kɔsi Asubɔnten Yabok a ɛda hɔ sɛ ɛhyeɛ ma Amorifoɔ no. Ɛnnɛ yi, Gilead fa a ɛda Asubɔnten Yabok atifi no ka ɔmantam no ho.\n3Ɛfiri Yordan bɔnhwa atifi a ɛbɛn Galilea ɛpo no atɔeɛ fam mpoano na ɛsiane ba anafoɔ fam bɛsi Nkyene Ɛpo, firi Bet-Yesimot kɔsi Pisga nsianeɛ so hyɛɛ Sihon ase.\n4Basanhene Og a ɔtwa Refaimfoɔ to no tenaa Astarot ne Edrei asase so.\n5Na ɔdii ɔhene wɔ ɔman a ɛfiri Bepɔ Hermon so de kɔsi Saleka wɔ atifi fam ne Basan a ɛwɔ apueeɛ fam nyinaa, de kɔ atɔeɛ fam kɔsi Gesurfoɔ ne Maakatfoɔ ahemman ɛhyeɛ so. Gilead fa a ɛwɔ atifi fam, ne ɛfa a aka a na ɛwɔ Hesbonhene Sihon asase mu no ka ho.\n6Na Mose a ɔyɛ Awurade ɔsomfoɔ no ne Israelfoɔ atɔre ɔhene Sihon ne ɔhene Og nkurɔfoɔ ase. Mose de wɔn asase maa Ruben ne Gad mmusuakuo ne Manase abusua fa no.\nYordan Apueeɛ Fam Ahemfo A Wɔdii Wɔn So\n7Saa ahemfo a wɔn din didi soɔ yi na Yosua ne Israel akodɔm dii wɔn so wɔ Yordan atɔeɛ fam firi Baal-Gad wɔ Lebanon bɔnhwa mu de kɔsi Halak bepɔ a ɛkɔsi Seir no. Na Yosua de asase no maa Israel mmusuakuo no sɛ wɔn agyapadeɛ, 8a ɛne bepɔ so ɔman, atɔeɛ fam nkokoɔ, Yordan Bɔnhwa, mmepɔ mmepɔ nsianeɛ, Yudea ɛserɛ so ne Negeb. Nnipa a na wɔte saa beaeɛ hɔ no yɛ Hetifoɔ, Amorifoɔ, Kanaanfoɔ, Perisifoɔ, Hewifoɔ ne Yebusifoɔ.\nYeinom ne ahemfo a Israel dii wɔn so nkonim:\n9Yerikohene baakoAi a ɛbɛn Bet-El ɔhene baako10Yerusalemhene baakoHebronhene baako11Yarmuthene baakoLakishene baako12Eglonhene baakoGeserhene baako13Debirhene baakoGederhene baako14Hormahene baakoAradhene baako15Libnahene baakoAdulamhene baako16Makedahene baakoBet-Elhene baako17Tapuahene baakoHeferhene baako18Afekhene baakoLasaronhene baako19Madonhene baakoHasorhene baako20Simronhene baakoAksafhene baako21Taanakhene baakoMegidohene baako22Kedeshene baakoYokneam a ɛwɔ Karmel ase ɔhene baako23Dor a ɛwɔ Dor kokoɔ so ɔhene baakoamanaman a ɛwɔ Gilgal no ɔhene baako24Tirsahene baako\nASCB : Yosua 12


2 Beresosɛm 31 | Intanɛt So Bible| Wiase Foforɔ Nkyerɛaseɛ\n2 Beresosɛm 31:1-21\n31 Na wowiee eyinom nyinaa pɛ, Israelfo+ a wɔwɔ hɔ nyinaa kɔɔ Yuda nkurow mu,+ na wokobubuu abosom adum+ twitwaa abosonnua,+ na wobubuu sorɔnsorɔmmea+ ne afɔremuka+ a ɛwowɔ Yuda+ ne Benyamin ne Efraim+ ne Manase+ nyinaa kosii sɛ ɛsae; ɛno akyi no, Israelfo no san kɔɔ wɔn nkurow mu, na obiara kɔɔ n’agyapade so. 2 Afei Hesekia de asɔfo ne Lewifo+ no sisii wɔn nnwuma so sɛnea wɔn nkyekyɛm+ te, ekuw biara ne sɛnea emu asɔfo+ ne Lewifo+ som te, sɛ wɔmmɔ ɔhyew afɔre+ ne asomdwoe afɔre,+ na wɔnsom+ na wɔmfa aseda+ ne ayeyi+ mma wɔ Yehowa asɔrefie hɔ. 3 Na ɔhene de ne kyɛfa a efi n’agyapade+ mu mae sɛ wɔmfa mmɔ ɔhyew afɔre,+ anɔpa ɔhyew afɔre+ ne anwummere ɔhyew afɔre, ne ɔhyew afɔre a wɔbɔ no home nna+ ne asram foforo+ ne afahyɛ mmere,+ sɛnea wɔakyerɛw wɔ Yehowa mmara mu+ no. 4 Afei nso ɔka kyerɛɛ nkurɔfo a wɔtete Yerusalem no sɛ wɔmfa asɔfo+ ne Lewifo+ no kyɛfa mma wɔn na ama wɔadi+ Yehowa mmara so pɛpɛɛpɛ.+ 5 Bere a Israelfo no tee asɛm no ara pɛ,+ wɔde awi mu adikan,+ ne nsã foforo,+ ne ngo+ ne ɛwo+ ne afuw mu nnɔbae+ nyinaa ne ade biara so ntotoso du du bebree bae.+ 6 Na Israelfo ne Yudafo a wɔtete Yuda nkurow mu+ no, wɔn nso de anantwi ne nguan so ntotoso du du ne akronkronne+ a wɔayɛ no kronkron ama Yehowa wɔn Nyankopɔn so ntotoso du du bae. Wɔde bae besum hɔ akuwakuw. 7 Wofii ase hyehyɛɛ akuwakuw no ɔsram a ɛto so abiɛsa+ mu, na wowiei ɔsram a ɛto so ason+ mu. 8 Bere a Hesekia ne mpanyimfo+ no behuu akuwakuw a esum hɔ no, wohyiraa+ Yehowa ne ne man Israel.+ 9 Akyiri yi Hesekia bisaa asɔfo ne Lewifo no nneɛma akuwakuw+ no ho asɛm. 10 Ɛnna ɔsɔfo panyin Asaria+ a ofi Sadok+ fie no ka kyerɛɛ no sɛ: “Efi bere a wofii ase de nneɛma+ no baa Yehowa fie no, nnipa no didi mee+ ma bebree ka,+ efisɛ Yehowa na wahyira ne man,+ na nea aka na esum hɔ pii yi.” 11 Ɛnna Hesekia kae sɛ wonsiesie Yehowa fie adidibea+ hɔ. Enti wosiesiei. 12 Na wɔde nneɛma+ no ne ntotoso du du+ no ne akronkronne no bae nokwaredi+ mu. Lewini Konania ne ɔpanyin a ɔhwɛɛ nneɛma no so, na n’abadiakyiri ne ne nua Simei. 13 Na mpanyimfo a Ɔhene Hesekia hyɛe sɛ wɔmmoa Konania ne ne nua Simei no ne Yehiel ne Asasia ne Nahat ne Asahel ne Yerimot ne Yosabad ne Eliel ne Yismakia ne Mahat ne Benai, na Asaria+ na odii nokware Nyankopɔn fie so panyin. 14 Na Lewini Yimnah ba Kore na ɔda apuei+ pon no ano;+ ɔno na ɔhwɛɛ ayɛyɛde+ a wɔde brɛɛ nokware Nyankopɔn no so, na ɔkyekyɛɛ nneɛma a wɔde brɛɛ Yehowa+ ne akronkronne mu ade kronkron+ no. 15 Na wɔn a wɔhyɛ n’ase ne Eden, Miniamin, Yesua, Semaia, Amaria ne Sekania; wɔn na wobuu wɔn anokwafo+ de adwuma hyehyɛɛ wɔn nsa, sɛ wɔnkyɛ mma wɔn nuanom a wɔakyekyɛ wɔn mu+ no wɔ asɔfo no nkurow+ mu, mma obiara nnya pɛpɛɛpɛ, ɔpanyin ne akumaa nyinaa;+ 16 ɛsono nea wɔde maa mmarima a wɔadi mfe abiɛsa rekɔ+ a wɔkyerɛw wɔn din+ sɛ wɔmmɛsom wɔ Yehowa fie daa sɛnea wɔn adwuma ne wɔn nkyekyɛm te no. 17 Eyi ne asɔfo no nkyekyɛm sɛnea wɔn agyanom abusuafie+ te ne Lewifo+ a wɔadi mfe aduonu+ rekɔ sɛnea wɔn adwuma ne wɔn nkyekyɛm+ te; 18 wɔn mma nkumaa nyinaa ne wɔn yerenom, wɔn mmabarima ne wɔn mmabea, wɔn a wɔkyerɛw wɔn din, asafo no nyinaa, efisɛ adwuma a wobuu wɔn anokwafo+ de hyɛɛ wɔn nsa no nti, wodwiraa+ wɔn ho maa akronkronne; 19 ne Aaron mma,+ asɔfo a wɔtete wɔn nkurow ho mfikyisase so mfuw mu no.+ Kurow biara mu no, woyiyii mmarima bobɔɔ wɔn din sɛ wɔmfa mmarima a wɔyɛ asɔfo no ne Lewifo a wɔkyerɛw wɔn din no kyɛfa mmema wɔn. 20 Na Hesekia yɛɛ eyi wɔ Yuda nyinaa, na ɔyɛɛ nea eye+ na ɛteɛ+ na ɛyɛ nokware+ Yehowa, ne Nyankopɔn ani so. 21 Na adwuma biara a ofii ase nokware Nyankopɔn fie som mu+ ne mmara+ ne ahyɛde no mu sɛ ɔde bɛhwehwɛ+ ne Nyankopɔn no, ɔde ne koma+ nyinaa na ɛyɛe, na esii no yiye.+\n2 Beresosɛm 31


Tesalonikafo II 3 - Nkwa Asem (NA-TWI) | Biblica\nTesalonikafo II 3 - Nkwa Asem (NA-TWI)\nTesalonikafo II 3\nMommɔ mpae mma yɛn\n1Anuanom, asɛm a etwa to ne sɛ, mommɔ mpae mma yɛn sɛnea ɛbɛyɛ a Awurade asɛm bɛkɔ so atrɛw ntɛm sɛnea ɛyɛe wɔ mo mu no. 2 Afei mommɔ mpae mma yɛn sɛnea ɛbɛyɛ a Onyankopɔn beyi yɛn afi abɔnefo ne nsɛmmɔnedifo nsam. Efisɛ, ɛnyɛ nnipa nyinaa na wogye asɛm no di. 3 Nanso Awurade yɛ ɔnokwafo. Ɔbɛhyɛ mo den na wagye mo afi ɔbɔnefo no nsam. 4 Awurade mma yɛn mo mu anidaso. Yɛwɔ anidaso sɛ moreyɛ na mobɛkɔ so ayɛ biribiara a yɛbɛkyerɛ mo sɛ monyɛ no.\n5 Awurade nka mo ho na munnya ɔdɔ koma mma Onyankopɔn ne Kristo nkuranhyɛ no.\nAnihaw ho kɔkɔbɔ\n6 Anuanom, yɛhyɛ mo wɔ Awurade Yesu Kristo din mu sɛ, montwe mo ho mfi anuanom a wodi anihaw na wonni mmara a yɛahyɛ ama wɔn no so no ho. 7 Mo ankasa munim pefee sɛ ɛsɛ sɛ moyɛ nea yɛyɛe no bi pɛpɛɛpɛ. Bere a na yɛwɔ mo nkyɛn no, yɛanyɛ anihaw. 8 Obi ammoa yɛn a yɛantua onii no ka. Yɛyɛɛ adwuma denneenen. Awia ne anadwo nyinaa yɛyɛɛ adwuma sɛnea yɛremfa sikasɛm biara nhaw mo adwene. 9 Eyi nkyerɛ sɛ na yenni ho kwan sɛ yebisa mo biribi de boa yɛn asetena. Yɛyɛɛ saa de yɛɛ nhwɛso maa mo. 10 Yɛwɔ mo nkyɛn no, yɛka kyerɛɛ mo se, “Obiara a ɔmpɛ sɛ ɔyɛ adwuma no, ɛnsɛ sɛ wɔma odidi.”\n11 Yɛka saa asɛm yi, efisɛ, yɛte sɛ mo mu bi yɛ anihafo a wɔnyɛ hwee sɛ wɔnenam nkurɔfo nnwuma ase. 12 Yɛde Awurade Yesu Kristo din hyɛ wɔn, bɔ wɔn kɔkɔ se, wɔmmɔ bra pa na wɔnyɛ adwuma mfa mmɔ wɔn ho akɔhoma.\n13 Anuanom munnnyae papayɛ da.\n14 Obi wɔ hɔ a ɔrentie nhoma a makyerɛw abrɛ mo yi mu nsɛm. Sɛ muhu obi saa a, monhwɛ no yiye na montwe mo ho mfi ne ho na n’anim ngu ase. 15 Nanso mommfa saa onipa no sɛ ɔyɛ ɔtamfo na mmom, mommɔ no kɔkɔ sɛ mo nua. 16 Na ɔno asomdwoe Awurade no ara mma mo asomdwoe daa ade nyinaa mu. Awurade ne mo nyinaa ntena.\n17 Me ara me Paulo, me nsa ano nkyerɛw a menam so rekyia mo ni. Saa kwan yi ara so na mefa kyerɛw nhoma.\n18 Yɛn Awurade Yesu Kristo adom nka mo nyinaa.\nNA-TWI : Tesalonikafo II 3


Marko 15:1-32 NA-TWI | Biblica\nMarko 15:1-32 NA-TWI\nAde kyee anɔpatutuutu no, asɔfo mpanyin, Yudafo mpanyin, mmara no akyerɛkyerɛfo ne agyinatufo hyia, dwennwenee ɔkwan a wɔde Yesu bɛfa so ho. Wɔn nyinaa adwene hyiae sɛ wɔbɛma asraafo de atuo awɛn Yesu de no akɔ Roma Amrado Pilato anim.\nWɔde no duu hɔ no, Pilato bisaa no se, “Wone Yudafo hene no anaa?” Yesu buae se, “Mo na muse.”\nƐhɔ ara, asɔfo mpanyin no kaa nsɛm akɛseakɛse guu ne so, nanso wanka hwee. Pilato bisaa no se, “Enti, nsɛm akɛseakɛse a wɔreka gu wo so yi, wonka ho hwee?” Nanso, Yesu anka hwee ma ɛyɛɛ Pilato nwonwa.\nNa ɛyɛ Pilato amanne sɛ, afe biara Twam Afahyɛ no mu, ogyaa odeduani baako a ɔman no pɛ sɛ wogyaa no ma wɔn. Saa afe no mu, na onipa bi a wɔfrɛ no Baraba no ka nnipa bi a, wɔsɔre tiaa aban nam so dii awu no ho wɔ afiase hɔ. Dɔm no kɔɔ Pilato so kɔka kyerɛɛ no se, onyi odeduani baako mma wɔn sɛnea daa ɔyɛ no. Pilato bisae se, “Minyi ‘Yudafo Hene’ no mma mo anaa?” Efisɛ, na wahu sɛ asɔfo mpanyin no de ɔtan na atwa asɛm ato Yesu so esiane din a na wagye no nti.\nNanso asɔfo mpanyin no tuu dɔm no aso se, sɛ wɔde beyi Yesu de, wɔmpere ma wonyi Baraba.\nEnti Pilato bisaa wɔn se, “Na sɛ miyi Baraba ma mo a, dɛn na menyɛ saa ɔbarima yi a mofrɛ no mo hene no.”\nWɔteɛteɛɛm se, “Bɔ no asɛnnuam!”\nPilato bisaa wɔn bio se, “Adɛn nti? Bɔne bɛn na wayɛ?” Wɔn nyinaa bɔ gyee so se, “Bɔ no asɛnnuam!”\nAfei, Pilato hui sɛ ɔyɛ asɛm no hwee a, ɛrenyɛ ye. Afei, na osuro nso sɛ, sɛ anhwɛ a basabasayɛ bɛba nti, ogyaa Baraba maa wɔn. Ɔma wɔbɔɔ Yesu mmaa, na ɛno akyi no, ɔde no maa wɔn sɛ wɔnkɔbɔ no asɛnnuam.\nAsraafo no de Yesu kɔɔ amrado aban mu hɔ, ɛnna wɔfrɛɛ asraafo no nyinaa baa hɔ. Wɔhyɛɛ no batakari kɔkɔɔ bi, de nsɔe atenten bi nwenee kyɛw hyɛɛ no. Wofitii ase bɔ gyee so dii ne ho fɛw se, “Yudafo hene, wo nkwa so!” Wɔde abaa paa ne mpampam, tetew ntasu guu ne so, buu no nkotodwe, de dii ne ho fɛw.\nWodii ne ho fɛw wiei no, wɔworɔw batakari kɔkɔɔ no, ɛnna wɔde ɔno ara n’atade hyɛɛ no,de no kɔe sɛ wɔrekɔbɔ no asɛnnuam.\nWɔrekɔ no, wohyiaa ɔbarima bi a wɔfrɛ no Simon a ofi Kirene a ɔyɛ Aleksandro ne Rufo wɔn agya wɔ ɔkwan so. Wɔhyɛɛ no ma ɔsoaa Yesu asɛnnua no bi.\nWɔde Yesu baa baabi a wɔfrɛ hɔ se Golgota a n’asekyerɛ ne ‘Nitiri so’ hɔ. Ɛhɔ na wɔmaa no nsa nwenenwene bi sɛ ɔnnom, nanso, wannom. Afei, wɔbɔɔ no asɛnnuam. Eyi akyi, wɔbɔɔ n’atade no so ntonto.\nƐbɛyɛ anɔpa nnɔnkron na wɔbɔɔ no asɛnnuam.\nAsɛm bi a wɔka too no so na wɔkyerɛw taree n’asɛnnua no atifi ka se, “YUDAFO HENE.”\nDa no ara anɔpa, wɔbɔɔ awudifo baanu bi asennuam kaa Yesu ho. Na ɔbaako sɛn ne nifa so, ɛnna ɔbaako nso sɛn ne benkum so. Eyi maa nea Kyerɛwsɛm no kae se, “Wɔkan no fraa nnebɔneyɛfo mu” no baa mu.\nNnipa a wɔsen faa hɔ no nyinaa wosowosow wɔn ti, dii ne ho fɛw se, “Ei wo ni? Ɛnyɛ wo na wuse, sɛ wubetumi abubu asɔredan na wode nnansa asi no? Sɛ wuse wo ho yɛ nwonwa a, ɛnne sian fi asɛnnua no so si fam.” Saa bere no na asɔfo mpanyin ne mmara no akyerɛkyerɛfo no nso atwa ahyia hɔ redi Yesu ho fɛw. Wɔkɔɔ so dii ne ho fɛw se, “Ogye afoforo nanso ontumi nnye ne ho!”\nWɔkɔɔ so dii ne ho fɛw bio se, “Agyenkwa! Yudafo hene! Sian fi asɛnnua no so si fam, na yennye wo nni!” Awudifo a wɔbɔɔ wɔne Yesu asennuam no mpo dii ne ho fɛw bi.\nRead More of Marko 15


DriverPack εma nnimdiefoͻ - driver nhyehyεε amonom hͻ ara\nTweTwe DriverPack Online\nDriverPack CloudHwehwε Driver\nWͻn yε DriverPack εmaa nnimdiefoͻ nanso εnyε den sε ahyεasefoͻ nso de di dwuma\nTwe DriverPack Online\nYi wo DriverPack\nTwe pack nnoama a efata wo\nꜪtwe no amonomuhͻa, ɛtwe n’asi drivers nyinara abra wonni intanɛt (1.71 MB)\nԐkora drivers ma network nnwinade (Lan/Wi-Fi), wonni intanɛt mpo a ɛtumi di dwuma (688.28 MB)\nԐkora driver nyinara, wonni intanɛt mpo a ɛtumi di dwuma, na wo tumi twe fri Torrent-tracker (27 GB)\nYεn yi w’asεmmisa ano\nMmrε pii no wo bisa nsεm εfa DriverPack ho — Yεn yi nsεmmisa deε ne din ahyeta\nAnsa na me hu DriverPack, na me twe drivers firi intanεt dwumadibea foforo su, na na εma me ͻhaw pii. Dεn nti na drivers a efiri DriverPack di dwuma yie sini drivers a efiri kͻmputa abͻfo no ankasa.\nNeε εbε yε a yε bε ma yε driver ho noͻma ndͻso kεkε nanso yε bε ma n’asi ne nanso, εno nti yε kͻso yε ho adwuma daa nyinara, na yε siesie ͻhaw a kͻmputa abͻfo εma ho kwan! Yε de adwennade adesua n’edi dwuma εho nti yεn nyiyimu nhyehyεε no kͻ so yie. Wei ho nti na wo bε tumi de w’ani ato drivers a efiri DriverPack so: -)\nDriverPack noͻma dodoͻ yε sεn? Mε nya drivers a me hwehwε wͻ mu?\nBesi nnε, yεn na yε kura driver ho nnoͻma pii, εno nti na mmrε 99% wo bε nya driver ama w’afidie. Sεneε εbε yε a yε bε nya drivers ho noͻma foforo pii no, εno ho nti na yε ne afidie bofoͻ ne drivers yε yεfoͻ de dwuma. Yε nya abotrε sͻ drivers na efiri wͻn Intanɛt dwumadibea ne FTP servers, na yε de yεn nnipa ho adwen kyerε kͻ adwen mu.\nƐyε ampa sε yε de DriverPack ma kwa?\nYεn ngye sika wͻ yεn nhyehyεε nyinara ho! Nanso sε wo pε sεε wo boa yεn dwumadie no a, wo tumi si yεn nhyehyεε a εho wͻ mfaso na wo de adi dwuma, na sane kamfo DriverPack ma wo nnamfofoͻ: -)\nMe virus banbͻfoͻ ahu virus wͻ DriverPack mu – dεn na εbε tumi asi?\nƐbε tumi ayε sεε mfomsoͻ bi na asi, efiri sεε yε sεe mmrε sͻ yεn DriverPack su nyinara wͻ Kaspersky nhwehwεmubea. Yε kuo no ne virus banbͻhofoͻ pii tesεε Avast, ne 360 Total Security na adi dwuma. Sε wo pε sε wo kͻ so de yε di dwuma yie a, εnneε εwͻ sεε wo de DriverPack ka wo virus banbͻhofoͻ white list ho. Ɛbε yε yεn dε sεε wode mfomsoͻ yi ho nsεm bε bͻ wo virus banbͻhofoͻ ne yεn mmoafoͻ kuo no amaneε.\nSu bεn na εwͻ DriverPack mu a εboa ma wo tumi de di dwuma yie?\nDriverPack tumi bie amonom, na wͻn ayε no wͻ kwan bi so a εho nyε den sεε wo de bεdi dwuma mpo εma nnipa a wͻn nhyεda nnim kͻmputa mu. Na emom esan sεε yε dwen nnidiefoͻ ne abenfo ho nti, y’abͻ esu a ekura nnoͻma mu ahodoͻ pii a ehia wͻn. Sε wo pε sεε wo wura su yi mu a, εyε sεε wo bε teem bͻton na εwͻ kratafa yi asi hͻ no.\nDriver no anhyehyε yie ama me kͻmputa no anya nsεm. Dεn na me nyε?\nDriverPack dwumadie yi si ni nanso nanso ͻhaw nketenkete tumi si, nanso εntaa nsi. Wei nti yε yε bea a wo bεsie wo drivers dada na w’asan enya no bio. Sε neε εbε yε a wo bε si ͻhaw yi bi akwan wͻ daakye asεm mu no, kͻ DriverPack menu na bͻ yεn kra wͻ nnoͻma a yε hyehyεε ayi wͻ wo kͻmputa no mu.\nDriverpacks (ahyehyεdeε ma drivers)\nYɛn driverpacks kora 7,007,975 drivers are yɛn ahyɛ da asi so dua


Wubetumi Abɔ Nnipa Pii Kɔkɔ? | Adesua\nKENKAN WƆ Afrikaans Albanian Amharic Arabic Armenian Aymara Azerbaijani Azerbaijani (Cyrillic) Bulgarian Cambodian Catalan Cebuano Chichewa Chinese Mandarin (Simplified) Chinese Mandarin (Traditional) Croatian Czech Danish Dutch Efik English Estonian Ewe Finnish French Ga Georgian German Greek Greenlandic Guarani Haitian Creole Hiligaynon Hungarian Icelandic Igbo Iloko Indonesian Italian Japanese Kazakh Kikuyu Kinyarwanda Kirghiz Kirundi Korean Kwangali Kwanyama Latvian Lithuanian Luo Malagasy Malay Maltese Ndebele Ndonga Nepali Norwegian Nzema Oromo Pangasinan Polish Portuguese Quechua (Ayacucho) Quechua (Bolivia) Romanian Russian Sepedi Serbian Serbian (Roman) Sesotho (Lesotho) Shona Sinhala Slovak Slovenian Spanish Sranantongo Swahili Swati Swedish Tagalog Tahitian Thai Tigrinya Tsonga Tswana Turkish Twi Ukrainian Uzbek Venda Vietnamese Waray-Waray Wayuunaiki Wolaita Xhosa Yoruba Zulu\nSini bi yii ne ti bɛyɛ afe 1906. Nnipa a wɔredi akɔneaba wɔ San Francisco, U.S.A, mmɔnten so na wɔwɔ sini no mu. Wɔtoo sini no din A Trip Down Market Street. Ná ɛyɛ sini bi a kasa nni mu. Wɔn a wɔreyɛ sini no de mfoninitwa afiri sii kar bi so faa mmɔnten so twaa nnipa a wɔnam lɔre kwan ho redi akɔneaba. Wohwɛ sini no a, wuhu apɔnkɔ a wɔretwe nteaseɛnam ne kar a wɔyɛɛ no teteete no bi wom. Bio, wubehu nkurɔfo a wɔredi gua ne mmerante a wɔretɔn atesɛm nkrataa.\nWohwɛ sini no a awɔse begu wo. Nea enti a ɛte saa ne sɛ ɛbɛyɛ sɛ wotwaa sini no April 1906, na ankyɛ na asasewosow kɛse ne ogya bi bɔ faa baabi a wotwaa sini no. Asasewosow no sii April 18, na ekunkum nnipadɔm dwiriw adan gui, na ɛsɛee nneɛma pii. Awerɛhosɛm ne sɛ ebia sini no mu nnipa pii ka wɔn a wowui no ho. Owura bi a yɛfrɛ no Scott Miles busuani ka wɔn a wɔyɛɛ sini no ho. Owura yi kae sɛ: “Wohwɛ sini no a, wuhu sɛ nnipa redi akɔneaba nanso wonnim nea ɛrebɛto wɔn. Nea ɛma asɛm yi yɛ me yaw koraa ne sɛ obiara ntumi mmoa wɔn.”\nAsasewosow ne ogya a ɛsɛee San Francisco 1906 no ammɔ nkae biara\nWususuw asɛm yi ho a wubehu sɛ ne sɛso bi wɔ hɔ nnɛ. Yɛn nso nkurɔfo a wɔatwa yɛn ho ahyia asɛm haw yɛn. Daa wɔsɔre kɔ wɔn nnwuma so di akɔneaba nanso wonnim sɛ biribi rebobɔ ba; wonnim sɛ wiase nhyehyɛe yi ne emu nneɛma rebɛsɛe. Asasewosow no baa putupuru, nanso yɛn deɛ yɛwɔ bere kakra a yɛde bɛbɔ nkurɔfo kɔkɔ ansa na Yehowa atemmuda no adu. Ebia woayi bere bi asi hɔ a wode yɛ afie afie asɛnka adwuma no nnawɔtwe biara, nanso wubetumi ayɛ bi aka ho ama nnipa pii ahu nea repempɛn so no?\nNA YESU AYƐ KRADO DAA\nYesu ayɛ nhwɛso fɛfɛɛfɛ bi ama yɛn. Ɛne sɛ daa na wayɛ krado sɛ ɔbɛka asɛm no. Ɔkaa asɛm no kyerɛɛ obiara—towgyeni a ɔte kwan nkyɛn oo, ɔbea a ɔrebɛto nsu awiabere oo—obi biara. (Luka 19:1-5; Yoh. 4:5-10, 21-24) Sɛ Yesu regye n’ahome mpo a, otwa so de kyerɛkyerɛ afoforo. Na Yesu yam hyehye no ma nnipa, enti wanyɛ asɛnka adwuma no bi-ne-bi. (Mar. 6:30-34) Dɛn na ebinom reyɛ nnɛ de suasua Yesu?\nHOKWAN BIARA YI NE TI A WOSO MU\nMelika te baabi a wɔabɔ ho ban denneennen. Nnipa a wɔtete ne mpɔtam hɔ pii yɛ sukuufo a wofi amannɔne aba hɔ. Nanso sukuufo yi deɛ, wɔn telefon nɔma nni nhoma a telefon nɔma wom no. Ohui sɛ ɔkwan titiriw a obetumi adi ɛhɔfo adanse ne sɛ ɔbɛkɔ baabi a nkurɔfo tenatena ne afiri a wɔde foro aborɔsan mu. Ɔkae sɛ: “Mede hɔ ayɛ m’asasesin.” Melika nam a, ɔfa nhoma wɔ kasa pii mu, na nnipa pii gye nkratawa ne nsɛmma nhoma. Ɛyɛ a ɔkyerɛ wɔn sɛ yɛwɔ Intanɛt dwumadibea bi a wobetumi akɔ hɔ—jw.org. Eyi nti wanya nnipa pii ne wɔn sua Bible.\nSonia nso ayɛ krado sɛ obiara a obenya no no, obedi no adanse. Ɔyɛ adwuma wɔ ayaresabea bi, na ɔde asi n’ani so sɛ obedi adwumayɛfo no nyinaa adanse. Nea ɔyɛe ne sɛ ɔbɔɔ mmɔden sɛ obehu nea adwumayɛfo no biara ani gye ho. Afei edu awia a wɔregye wɔn ahome a, ɔbɔ mmɔden sɛ obenya biako anaa baanu bi ne wɔn abɔ nkɔmmɔ. Eyi ama Sonia anya nnipa baanu a ɔne wɔn sua Bible. Seesei nea ɔpɛ sɛ ɔyɛ ne sɛ edu ahomegye bere a ɔbɛkɔ baabi a nnipa retwɛn akohu dɔkota na wadi wɔn adanse.\nMMA HOKWAN BIARA NTWAM\nObi a onyaa ne ti didii mu wɔ asasewosow a esii 1906 mu no kae sɛ: “Ɛyɛ atoyerɛnkyɛm a ani yɛ nyan sen biara a ato kurow bi.” Nanso ɛrenkyɛ aweredi da no bɛba “wɔn a wonnim Onyankopɔn” nyinaa so, na ne kɛse bɛma atoyerɛnkyɛm biara ayɛ sɛ mframa bi a ɛretwam kɛkɛ. (2 Tes. 1:8) Nea Yehowa pɛ paa ne sɛ nkurɔfo bɛsesa wɔn adwene ne wɔn koma na wɔatie kɔkɔbɔ a n’Adansefo de rema no.—2 Pet. 3:9, Adi. 14:6, 7.\nWode hokwan biara a wubenya bedi nkurɔfo a wuhyia wɔn no adanse?\nWowɔ akwannya kɛse bi. Ɛne sɛ wubebue nkurɔfo ani ma wɔahu tebea a yɛwom seesei, na woaboa wɔn ma wɔde wɔn akɔnnɔ ato nkyɛn ahwehwɛ Yehowa akyi kwan. (Sef. 2:2, 3) Ɛnde, wunya hokwan a wode bedi wo mfɛfo adwumayɛfo, w’afipamfo ne nkurɔfo a wuhyia wɔn da biara da no adanse a, wubeso mu anaa? Wobɛyere wo ho abɔ nnipa pii kɔkɔ?


Moahu Yehowa kɛseyɛ (1-7)\nBɔhyɛ Asaase no (8-12)\nOsetie ho akatua (13-17)\nMomfa Onyankopɔn nsɛm nsie mo komam (18-25)\n“Nhyira ne nnome” (26-32)\n11 “Monnɔ Yehowa mo Nyankopɔn+ na muntie no, na munni n’ahyɛde, n’atemmusɛm, ne ne mmara so daa. 2 Munim sɛ ɛnnɛ, ɛnyɛ mo mma na me ne wɔn rekasa. Wɔn de, wonnim na wɔanhu Yehowa mo Nyankopɔn nteɛso,+ ne kɛseyɛ,+ ne nsa a ɛyɛ den,+ ne ne basa a wateɛ mu no. 3 Wɔanhu nsɛnkyerɛnne ne anwonwade a ɔyɛe wɔ Egypt, ne nea ɔde yɛɛ Egypt hene Farao ne ne man nyinaa no.+ 4 Bere a Egypt asraafo ne apɔnkɔ ne nteaseɛnam retiw mo na Yehowa maa Ɛpo Kɔkɔɔ no bu faa wɔn so, na ɔsɛee wɔn korakora no, ɛno nso mo mma no anhu.+ 5 Nea ɔyɛ maa mo wɔ sare no so kosii sɛ mubeduu ha no, wɔanhu bi. 6 Afei nso, bere a ɔmaa asaase mu paee na ɛmenee Ruben ba Eliab mma Datan ne Abiram ne wɔn afi ne wɔn ntamadan ne biribiara anaa obiara a odi wɔn akyi wɔ Israelfo nyinaa anim no, wɔanhu.+ 7 Mo na mode mo ani huu anwonwade akɛse a Yehowa yɛe no nyinaa. 8 “Monhwɛ nni mmara a mede rema mo nnɛ yi nyinaa so na ama mo ho ayɛ den, na moatwa akɔfa asaase no. 9 Eyi bɛma moanyin akyɛ+ wɔ asaase a Yehowa kaa ntam kyerɛɛ mo agyanom sɛ ɔde bɛma wɔne wɔn asefo*+ no so, asaase a nufusu ne ɛwo abu so wɔ so no.+ 10 “Asaase a morekɔ akɔfa no nte sɛ Egypt asaase a mufi so bae no. Ɛhɔ de, mudua ade a, na mode mo nan na egugu so nsu* te sɛ mfikyifuw. 11 Nanso asaase a moretwa akɔfa yi yɛ mmepɔw ne abon+ asaase a ɛnom nyankonsu.+ 12 Ɛyɛ asaase a Yehowa mo Nyankopɔn hwɛ so. Yehowa mo Nyankopɔn ani ku ho fi afe mfiase kosi afe awiei. 13 “Sɛ mutie ahyɛde a mede rema mo nnɛ yi na modɔ Yehowa mo Nyankopɔn de mo koma nyinaa ne mo kra* nyinaa som no a,+ 14 ɛnde me nso mɛtɔ osu agu mo asaase so wɔ ne bere mu, osutɔbere mu osu* ne fefɛw bere mu osu.* Na mobɛboaboa mo hwiit* ne mo bobesa foforo ne mo ngo ano.+ 15 Na mɛma mo nyɛmmoa anya sare awe wɔ mo asaase so na mo nso moadidi amee.+ 16 Monhwɛ yiye na biribiara antwetwe mo koma amma moankɔsom anyame foforo ankotow wɔn.+ 17 Sɛ moyɛ saa a, Yehowa bo befuw mo denneennen, na ɔbɛto ɔsoro mu na osu rentɔ,+ na asaase remmɔ aduan, na ɛrenni da bi na mo ase ahyew afi asaase pa a Yehowa de ama mo no so.+ 18 “Momfa me nsɛm yi nsie mo koma ne mo kra* mu, na momfa nkyekyere mo nsa na akae mo, na momfa nyɛ ade a mode bɔ mo moma so.*+ 19 Momfa nkyerɛkyerɛ mo mma na monka ho asɛm bere a mote fie, bere a monam kwan so, bere a moda hɔ, ne bere a moasɔre.+ 20 Monkyerɛw ngu mo fi apongua ne mo aponkɛse ho, 21 na ama mo ne mo mma atena ase akyɛ+ wɔ asaase a Yehowa kaa ntam kyerɛɛ mo agyanom sɛ ɔde bɛma wɔn no so,+ bere tenten a ɔsoro kata asaase so yi. 22 “Sɛ mutie mmara a mede rema mo yi nyinaa na mudi so, na modɔ Yehowa mo Nyankopɔn+ nantew n’akwan nyinaa so, na mobata ne ho+ a, 23 Yehowa nso bɛpam aman yi nyinaa afi mo anim,+ na moafa aman akɛse a wɔdɔɔso sen mo no asaase atena so.+ 24 Baabi a mo nan betia biara bɛyɛ mo dea.+ Efi sare no so kosi Lebanon, efi Asubɔnten no, Asubɔnten Eufrate ho kosi atɔe fam po* no ano nyinaa bɛyɛ mo asaase.+ 25 Obiara rentumi nnyina mo anim.+ Asaase a mobɛfa so no nyinaa, Yehowa mo Nyankopɔn bɛma mo ho hu atɔ wɔn so na wɔasuro mo+ sɛnea ɔhyɛɛ mo bɔ no. 26 “Monhwɛ, ɛnnɛ mede nhyira ne nnome resi mo anim:+ 27 Sɛ mutie Yehowa mo Nyankopɔn mmara a mede rema mo nnɛ yi a, mo nsa bɛka nhyira no.+ 28 Na nnome no nso, sɛ moantie Yehowa mo Nyankopɔn ahyɛde+ na moman fi ɔkwan a merekyerɛ mo nnɛ yi so kodi anyame foforo a munnim wɔn akyi a, ɛnde ɛbɛba mo so. 29 “Sɛ Yehowa mo Nyankopɔn de mo du asaase a morekɔfa no so a, Gerisim Bepɔw so na monka Onyankopɔn nhyira no, na monka ne nnome no wɔ Ebal Bepɔw so.+ 30 Sɛ mutwa kɔ Yordan atɔe fam a, mmepɔw no wɔ Kaananfo a wɔte Araba no asaase so. Ɛhɔ bɛn More nnua akɛse a ɛwɔ Gilgal anim no.+ 31 Moretwa Yordan akɔfa asaase a Yehowa mo Nyankopɔn de rema mo no.+ Sɛ mo nsa ka asaase no na motena so a, 32 monhwɛ nni ahyɛde ne atemmusɛm a mereka ho asɛm akyerɛ mo nnɛ yi nyinaa so.+\n^ Nt., “wɔn aba.”\n^ Kyerɛ sɛ, ntwahonan a wɔde wɔn nan tia so ma etwa ne ho. Wɔyɛ saa de twe nsu anaa wɔde pae aka anaa wɔde buebue aka mu.\n^ Nt., “mo aniwa ntam.”


Marko 14 | Intanɛt So Bible| Wiase Foforɔ Nkyerɛaseɛ\n14 Afei na aka nnanu ma twam+ afahyɛ+ ne paanoo a mmɔkaw nnim afahyɛ no adu.+ Ná asɔfo mpanyin ne akyerɛwfo no rehwehwɛ sɛnea wɔnam anifere kwan so bɛkyere no akum no;+ 2 na wɔkaa no mpɛn pii sɛ: “Ɛnsɛ sɛ ɛyɛ afahyɛ no ase; anyɛ saa a ɔmanfo no betumi ayɛ basabasa.”+ 3 Na bere a ɔwɔ Simon kwatani+ no fie wɔ Betania, na ɔte adidii no, ɔbea bi de alabasta toa a ngo huamhuam wom bae, nardo ngohuam amapa a ne bo yɛ den yiye. Otuu alabasta toa no ano fii ase hwie guu ne tiri mu.+ 4 Ɛnna ebinom bo fuwii kekae sɛ: “Dɛn nti na wɔasɛe ngo huamhuam yi saa?+ 5 Anka wobetumi atɔn ngo huamhuam yi agye bɛboro denare ahasa na wɔde ama ahiafo!” Na ne ho yɛɛ wɔn ahi paa.+ 6 Nanso Yesu kae sɛ: “Munnyaa no. Dɛn nti na mopɛ sɛ mohaw no? Adepa na wayɛ ama me.+ 7 Ahiafo+ de, daa wɔwɔ mo nkyɛn, na bere biara a mopɛ no mubetumi ayɛ wɔn papa daa, na me de, morennya me daa.+ 8 Wayɛ nea obetumi; wadi kan de ngo huamhuam asiesie me nipadua ama me sie.+ 9 Nokwarem mise mo sɛ, baabiara a wɔbɛka asɛmpa yi wɔ wiase nyinaa no,+ wɔbɛka nea ɔbea yi ayɛ yi nso de akae no.”+ 10 Na Yuda Iskariot a ɔyɛ dumien no mu biako no kɔɔ asɔfo mpanyin no nkyɛn sɛnea ɛbɛyɛ a obeyi no ama wɔn.+ 11 Bere a wɔtee no, wodii ahurusi na wɔhyɛɛ no bɔ sɛ wɔbɛma no dwetɛ sika.+ Enti ofii ase hwehwɛɛ ɔkwan a ɔbɛfa so ayi no ama bere pa mu.+ 12 Afei da a edi kan a wodi paanoo a mmɔkaw nnim,+ a wɔde twam afɔrebɔde no bɔ afɔre no, n’asuafo+ no ka kyerɛɛ no sɛ: “Ɛhe na wopɛ sɛ yekosiesie ma wo na wudi twam no?”+ 13 Ɛnna ɔsomaa n’asuafo no mu baanu ka kyerɛɛ wɔn sɛ: “Monkɔ kurow no mu, na ɔbarima bi a ɔsõ ahina a nsu wom behyia mo.+ Munni n’akyi, 14 na baabiara a ɔbɛkɔ akowura no mummisa ofiewura no sɛ, ‘Ɔkyerɛkyerɛfo no se: “Ɛhe na ahɔhodan a me ne m’asuafo+ bedi twam afahyɛ+ wom no wɔ?”’ 15 Na ɔbɛkyerɛ mo abansoro dan kɛse bi a wɔasiesie mu ahyehyɛ mu; na munsiesie hɔ mma yɛn.”+ 16 Enti asuafo no fii adi kɔɔ kurow no mu kohuu no sɛnea ɔka kyerɛɛ wɔn no pɛpɛɛpɛ; na wɔtotoo nneɛma maa twam no.+ 17 Onwini dwoe no ɔne dumien no bae.+ 18 Na wɔtete adidipon ho a wɔredidi no, Yesu kae sɛ: “Nokwarem mise mo sɛ, mo mu biako a ɔne me redidi+ beyi me ama.”+ 19 Wɔn werɛ fii ase howee na wobisaa no mmiako mmiako sɛ: “Ɛyɛ me anaa?”+ 20 Ɔka kyerɛɛ wɔn sɛ: “Ɛyɛ dumien no mu biako a ɔne me de paanoo bɔ ayowa koro mu no.+ 21 Ampa, onipa Ba no rekɔ sɛnea wɔakyerɛw afa ne ho no, nanso onipa a wɔnam no so beyi onipa Ba no ama no nnue! Sɛ wɔanwo saa onipa no mpo a, anka eye.”+ 22 Na bere a wogu so redidi no, ɔfaa paanoo hyiraa so bubuu mu de maa wɔn kae sɛ: “Munnye, eyi gyina hɔ ma me nipadua.”+ 23 Na ɔfaa kuruwa, na ɔdaa ase de maa wɔn, na wɔn nyinaa nom ano.+ 24 Na ɔka kyerɛɛ wɔn sɛ: “Eyi gyina hɔ ma me ‘mogya+ a wɔde yɛ apam no’+ a wobehwie+ agu ama nnipa bebree.+ 25 Nokwarem mise mo sɛ, merennom bobesa bio da kosi da a mɛnom no foforo wɔ Onyankopɔn ahenni mu.”+ 26 Afei wɔtoo ayeyi dwom wiei no,+ wofii adi kɔɔ Ngo Bepɔw no so.+ 27 Na Yesu ka kyerɛɛ wɔn sɛ: “Nea ɛbɛba no bɛto mo nyinaa hintidua efisɛ wɔakyerɛw sɛ, ‘Mɛbɔ oguanhwɛfo no+ na nguan no abɔ ahwete.’+ 28 Nanso sɛ wonyan me fi awufo mu a, medi mo anim kan akɔ Galilea.”+ 29 Na Petro ka kyerɛɛ no sɛ: “Sɛ ɛto wɔn nyinaa hintidua mpo a, me fam de, ɛremma saa.”+ 30 Ɛnna Yesu ka kyerɛɛ no sɛ: “Nokwarem mise wo sɛ, ɛnnɛ, anadwo yi ara, ansa na akokɔ bɛbɔn mprenu no na woapa me mprɛnsa.”+ 31 Na ofii ase kae denneennen sɛ: “Sɛ ɛsɛ sɛ me ne wo wu mpo a, merempa wo da.” Wɔn a wɔaka no nyinaa nso kaa saa ara.+ 32 Enti wɔkɔɔ beae a wɔfrɛ hɔ Getsemane, na ɔka kyerɛɛ n’asuafo no sɛ: “Montena ha na menkɔbɔ mpae.”+ 33 Na ɔfaa Petro ne Yakobo ne Yohane+ kaa ne ho, na ofii ase yɛɛ basaa na ne ho yeraw no.+ 34 Na ɔka kyerɛɛ wɔn sɛ: “Awerɛhow ahyɛ me kra mã+ kosi owu mu. Montena ha na monwɛn.”+ 35 Na ɔkɔɔ n’anim kakra no, obutuw fam fii ase bɔɔ mpae sɛ, sɛ ɛbɛyɛ yiye a, anka dɔn no ntwa ne ho nkɔ.+ 36 Na ɔtoaa so kae sɛ: “Abba, Agya,+ biribiara nso wo yɛ; yi kuruwa yi fi me so. Nanso ɛnyɛ nea mepɛ, na mmom nea wopɛ.”+ 37 Na ɔba behui sɛ wɔadeda, na ɔka kyerɛɛ Petro sɛ: “Simon, woada? Enti woannya ahoɔden anwɛn dɔnhwerew biako mpo?+ 38 Monkɔ so nwɛn na mommɔ mpae+ na moankɔ sɔhwɛ mu. Nokwarem no, honhom no de, ɛpɛ, nanso ɔhonam no yɛ mmerɛw.”+ 39 Na ofii hɔ kɔɔ bio kɔbɔɔ mpae kaa asɛm koro no ara.+ 40 Na ɔsan bae behui sɛ wɔadeda efisɛ na wɔn ani pam so, enti na wonhu mmuae a wɔmfa mma no.+ 41 Na ɔbaa ne mprɛnsa so bɛka kyerɛɛ wɔn sɛ: “Bere a ɛte sɛɛ mu na moada regye mo ahome! Ayɛ yiye! Ɛdɔn no adu!+ Hwɛ! Wɔayi onipa Ba no ahyɛ nnebɔneyɛfo nsa.+ 42 Monsɔre, momma yɛnkɔ.+ Hwɛ! Nea obeyi me ama no abɛn.”+ 43 Ogu so rekasa no ara na Yuda a ɔyɛ dumien no mu biako, ne dɔm bi a wokurakura nkrante ne mporibaa fi asɔfo mpanyin ne akyerɛwfo ne mpanyimfo no nkyɛn bepuee hɔ.+ 44 Afei na nea obeyi no ama no ama wɔn sɛnkyerɛnne bi dedaw sɛ: “Onipa a mefew n’ano no, ɔne no; monkyere no na monhwɛ no so yiye mfa no nkɔ.”+ 45 Na ɔbaa no so tẽẽ na ɔbɛn no kae sɛ: “Rabi!” na ofew n’ano.+ 46 Ɛnna wosoo no mu kyeree no kɔe.+ 47 Nanso wɔn a wogyinagyina hɔ no mu biako twee ne nkrante twaa ɔsɔfo panyin no akoa aso fii hɔ.+ 48 Na Yesu de, ɔka kyerɛɛ wɔn sɛ: “So mode nkrante ne mporibaa aba rebɛkyere me sɛ odwowtwafo?+ 49 Daa na me ne mo wɔ asɔrefie hɔ a merekyerɛkyerɛ,+ nanso moankyere me. Nanso aba saa na ama Kyerɛwnsɛm+ no aba mu.”+ 50 Na wɔn nyinaa gyaw+ no hɔ guanee.+ 51 Na aberante bi a ɔde nwera pa akata n’adagyaw so fii ase dii n’akyi; na wɔbɔɔ mmɔden sɛ wɔbɛkyere no,+ 52 na ogyaw ne ntama no de adagyaw guan kɔe. 53 Afei wɔde Yesu kɔmaa ɔsɔfo panyin no, na asɔfo mpanyin ne mpanyimfo ne akyerɛwfo no nyinaa behyiae.+ 54 Na Petro dii n’akyi+ wɔ akyiri kosii ɔsɔfo panyin no adiwo; na ɔne fie hɔ asomfo no tenaa ogya ho toe. 55 Saa bere no ara nso na asɔfo mpanyin ne Sanhedrin no nyinaa rehwehwɛ adanse bi atia Yesu na wɔagyina so akum no,+ nanso wɔannya bi.+ 56 Nokwarem no, nnipa bebree dii adansekurum tiaa no,+ nanso na wɔn adanse no nhyia.+ 57 Afei nso na ebinom sɔre di adansekurum tia no sɛ: 58 “Yɛtee sɛ ose, ‘Medwiriw asɔrefie a wɔde nsa yɛe yi agu na mede nnansa asi foforo a wɔamfa nsa ansi.’”+ 59 Ɛha nso mpo wɔn adanse no anhyia. 60 Afei ɔsɔfo panyin no sɔre gyinaa wɔn mfinimfini na obisaa Yesu sɛ: “So wonka hwee mfa nyi w’ano? Adanse bɛn na eyinom redi tia wo yi?”+ 61 Nanso ɔyɛɛ dinn a wamma mmuae biara.+ Afei ɔsɔfo panyin no fii ase bisabisaa no nsɛm bio ka kyerɛɛ no sɛ: “Wone Kristo, Nea Wɔahyira no no Ba no?”+ 62 Afei Yesu kae sɛ: “Mene no; na mubehu onipa Ba+ no sɛ ɔte tumi nsa nifa+ so na ofi ɔsoro mununkum mu reba.”+ 63 Enti ɔsɔfo panyin no suan n’atade+ nhyɛase mu na ɔkae sɛ: “Adansefo bɛn bio na yehia?+ 64 Moate abususɛm no.+ Muhu no dɛn?” Wɔn nyinaa buu no fɔ sɛ ɛsɛ sɛ owu. 65 Na ebinom fii ase tetee ntasu+ guu no so, na wɔkataa n’anim nyinaa bobɔɔ no akuturuku ka kyerɛɛ no sɛ: “Hyɛ nkɔm!” Na asɛnnibea asomfo no bobɔɔ n’ani so faa no kɔe.+ 66 Afei bere a Petro wɔ ase hɔ wɔ adiwo hɔ no, ɔsɔfo panyin no mmaawa no mu biako bae,+ 67 na bere a ohuu Petro sɛ ɔreto gya no, ɔhwɛɛ no haa ka kyerɛɛ no sɛ: “Wo nso na woka Nasareni Yesu yi ho.”+ 68 Nanso ɔsan sɛ: “Minnim no na mente nea woreka yi ase nso,” na ofii adi kɔɔ ntwironoo no mu.+ 69 Ɛhɔ nso, abaawa no ani bɔɔ no so na ofii ase ka kyerɛɛ wɔn a wogyinagyina hɔ no bio sɛ: “Oyi ka wɔn ho.”+ 70 Ɔsan bio. Na ɛyɛɛ kakra no wɔn a wogyinagyina hɔ no fii ase bio ka kyerɛɛ Petro sɛ: “Ampa woka wɔn ho, na nokwarem ni, woyɛ Galileani.”+ 71 Na ofii ase dii nsew kaa ntam+ sɛ: “Minnim onipa yi a moreka ne ho asɛm no.”+ 72 Na ɛhɔ ara na akokɔ bɔn ne mprenu so;+ na Petro kaee asɛm a Yesu ka kyerɛɛ no no sɛ: “Ansa na akokɔ bɛbɔn mprenu no na woapa me mprɛnsa.”+ Ne werɛ howee na osui.+


1 Samuel 16 ASCB - Matej 16 CRO\nSamuel Sra Dawid Ngo\n1Awurade bisaa Samuel sɛ, “Woadi Saulo ho awerɛhoɔ sɛdeɛ ɛsɛ. Mapo no sɛ Israel ɔhene. Fa ngo gu wo toa mu, na tutu so kɔ Betlehem. Hwehwɛ obi a wɔfrɛ no Yisai na mayi ne mmammarima no mu baako sɛ ɔnyɛ me ɔhene foforɔ.”\n2Samuel bisaa sɛ, “Mɛyɛ dɛn ayɛ yei? Sɛ Saulo te a ɔbɛkum me.”\nNa Awurade ka kyerɛɛ no sɛ, “Fa nantwie ba ka wo ho, na ka sɛ, maba sɛ merebɛbɔ afɔdeɛ ama Awurade. 3To nsa frɛ Yisai na ɔmmra afɔrebɔ no, na mɛkyerɛ wo ne mmammarima no mu deɛ wobɛsra no ngo ama me.”\n4Samuel yɛɛ deɛ Awurade kyerɛɛ no sɛ ɔnyɛ no. Ɛberɛ a ɔduruu Betlehem no, ɛhɔ mpanimfoɔ no bɔɔ hu. Wɔbisaa no sɛ, “Wobaa no asomdwoeɛ mu anaa?”\n5Samuel buaa sɛ, “Aane, asomdwoeɛ mu. Merebɛbɔ afɔdeɛ ama Awurade. Monnwira mo ho, na mommɛka me ho na yɛmmɔ.” Enti, Samuel dwiraa Yisai ne ne mmammarima no na ɔtoo nsa frɛɛ wɔn afɔrebɔ no ase.\n6Wɔduruiɛ no, Samuel hunuu Eliab na ɔdwenee sɛ, “Ampa, deɛ Awurade asra noɔ no ni.”\n7Nanso, Awurade ka kyerɛɛ Samuel sɛ, “Nhwɛ nʼahoɔfɛ ne ne tenten, ɛfiri sɛ, mapo no. Awurade nhwɛ nneɛma sɛdeɛ nnipa hwɛ no. Onipa hwɛ deɛ aniwa hunu, na Awurade deɛ, ɔhwɛ akoma mu.”\n8Na Yisai frɛɛ Abinadab maa ɔtwaam Samuel anim. Nanso, Samuel kaa sɛ, “Yei nyɛ deɛ Awurade ayi no.” 9Yisai maa Sama twaam, nanso Samuel kaa sɛ, “Saa ara na Awurade nyii yei.” 10Yisai maa ne mmammarima baason bɛfaa Samuel anim, na Samuel ka kyerɛɛ no sɛ, “Awurade nyii wɔn mu biara.” 11Enti, ɔbisaa Yisai sɛ, “Mmammarima a wowɔ nyinaa ni anaa?”\nYisai buaa sɛ, “Akumaa pa ara wɔ hɔ, nanso ɔrehwɛ nnwan.”\nSamuel kaa sɛ, “Soma na wɔnkɔfa no mmra seesei. Sɛ ɔmmaeɛ a, yɛrentena ase nnidi.”\n12Enti, Yisai soma ma wɔkɔfaa no baeɛ. Na ɔyɛ bɔkɔɔ a ahoɔfɛ adware no na nʼani yɛ fɛ.\nAwurade kaa sɛ, “Sɔre na sra no ngo. Ɔno nie.”\n13Enti, Samuel faa toa a ngo wɔ mu no sraa no wɔ ne nuanom anim. Na, ɛfiri saa ɛda no, Awurade honhom baa Dawid so wɔ tumi mu. Samuel kɔɔ Rama.\nDawid Som Wɔ Saulo Ahemfie\n14Saa ɛberɛ yi na Awurade honhom afiri Saulo so. Na Awurade maa ɔhaw honhom bɛhyɛɛ no ma. Ɛmaa ɔtenaa ase ehu ne suro mu.\n15Ɛbaa saa no, Saulo asomfoɔ no bi kyerɛɛ adwene bi sɛ, “Akyinnyeɛ biara nni ho sɛ honhommɔne bi na ɛreha wo. 16Sɛ saa a, ɛnneɛ, momma yɛmpɛ sankubɔfoɔ papa bi, na sɛ honhom no ba bɛha wo a, wabɔ nnwom ama wo. Sankuo so nnwom bɛdwodwo wo. Na ɛrenkyɛre, wo ho bɛtɔ wo bio.”\n17Saulo kaa sɛ, “Ɛyɛ asɛm papa. Monhwehwɛ sankubɔni papa bi na momfa no mmra ha.”\n18Asomfoɔ no mu baako ka kyerɛɛ Saulo sɛ, “Yisai a ɔfiri Betlehem babarima baako nim sankuo bɔ yie. Ɛnyɛ ɛno nko. Ɔyɛ ɔkokoɔdurufoɔ hoɔdenfoɔ, na ɔyɛ ɔbadwemma nso. Ɔyɛ aberanteɛ a ne ho yɛ fɛ, na Awurade ka ne ho.”\n19Enti, Saulo tuu abɔfoɔ kɔɔ Yisai hɔ kɔka kyerɛɛ no sɛ, “Fa wo babarima Dawid a ɔyɛ odwanhwɛfoɔ no brɛ me.” 20Yisai penee so de Dawid kɔmaa Saulo a abirekyie ba ne afunumu a wɔahyehyɛ aduane ne nsã wɔ ne so ka ho.\n21Enti, Dawid kɔɔ Saulo nkyɛn kɔsom no. Na Saulo pɛ Dawid asɛm yie, enti ɔbɛyɛɛ Saulo akodeɛkurafoɔ no mu baako. 22Na Saulo too Yisai nkra sɛ, “Mesrɛ wo, ma Dawid mmɛka mʼadwumayɛfoɔ ho, ɛfiri sɛ, mepɛ nʼasɛm yie.”\n23Na ɛberɛ biara a honhommɔne a ɛfiri Onyankopɔn bɛba Saulo so abɛha no no, Dawid bɔ sankuo no. Ɛba saa a, Saulo ho tɔ no, na honhommɔne no nso kɔ.\nASCB : 1 Samuel 16


箴言 20 CCB – Mmɛbusɛm 20 ASCB | Biblica\n箴言 20 CCB – Mmɛbusɛm 20 ASCB\n1Nsa yɛ ɔfɛdifoɔ na nsaden yɛ ntɔkwapɛfoɔ;\nna obiara a nsã bɛma wafom ɛkwan no nnyɛ onyansafoɔ.\n2Ɔhene abufuhyeɛ te sɛ gyata mmobom;\nna deɛ ɔhyɛ no abufuo no de nkwa twa so.\n3Ɛyɛ onipa animuonyam sɛ ɔbɛkwati akasakasa,\nnanso ogyimifoɔ biara pɛ ntɔkwa.\n4Onihafoɔ mfuntum nʼasase wɔ ne berɛ mu;\nenti ɛduru twaberɛ a ɔnnya hwee.\n5Onipa akoma apɛdeɛ yɛ subunu mu,\nnanso onipa a ɔwɔ nhunumu no twetwe.\n6Nnipa dodoɔ no ara ka sɛ wɔwɔ ɔdɔ a ɛnsa da,\nna hwan na ɔbɛtumi ahunu ɔnokwafoɔ?\n7Ɔteneneeni bu ɔbra kronkron;\nnhyira ne ne mma a wɔba nʼakyi.\n8Sɛ ɔhene tena nʼahennwa so bu atɛn a,\nɔde nʼani huhu bɔne nyinaa so gu.\n9Hwan na ɔbɛtumi aka sɛ, “Mapra mʼakoma mu;\nmeyɛ kronn na menni bɔne”?\n10Nkariboɔ ne susudua a ɛnyɛ papa no\nAwurade kyiri ne mmienu.\n11Mpo wɔnam abɔfra nneyɛɛ so hunu no,\nsɛ ne suban yɛ kronn ne papa.\n12Aso a wɔde te asɛm ne ani a wɔde hunu adeɛ,\nAwurade na wayɛ ne mmienu.\n13Mma nna nyɛ wo dɛ, na woanni hia;\nɛnna, na wobɛnya aduane ama abu so.\n14Ɔtɔfoɔ ka sɛ, “Ɛnyɛ, ɛnyɛ!”\nnanso sɛ ɔkɔ a, ɔde deɛ watɔ no hoahoa ne ho.\n15Sika kɔkɔɔ wɔ hɔ, na nhwenepa nso abu so,\nna ano a ɛka nimdeɛ nsɛm yɛ ɔbohemaa a ɛho yɛ nna.\n16Fa obi a ɔdi ɔhɔhoɔ akagyinamu atadeɛ;\nsɛ ɔregyina ɔbaa huhufoɔ akyi a, fa si awowa.\n17Aduane a wɔnya no ɛkwan bɔne so no yɛ onipa anomu dɛ,\nnanso akyire no ɛdane mmosea wɔ nʼanom.\n18Pɛ afotuo yɛ wo nhyehyɛeɛ;\nsɛ wotu ɔsa a, nya ho akwankyerɛ.\n19Osekuni da kokoamsɛm adi;\nenti twe wo ho firi onipa a ɔkasa bebree ho.\n20Sɛ obi dome nʼagya anaasɛ ne maame a,\nwɔbɛdum ne kanea wɔ esum kabii mu.\n21Agyapadeɛ a wɔpere ho nya no ahyɛaseɛ no\nrenyɛ nhyira akyire no.\n22Nka sɛ, “Mɛtua wo saa bɔne yi so ka!”\nTwɛn Awurade, na ɔbɛgye wo.\n23Awurade kyiri nkariboɔ a ɛnyɛ papa,\nna nsisie nsania nso nsɔ nʼani.\n24Awurade na ɔkyerɛ onipa anammɔntuo.\nNa ɛbɛyɛ dɛn na obi bɛte nʼankasa akwan ase?\n25Obi pɛ ntɛm hyɛ bɔ, ansa na wadwene ho a,\nɔsum ne ho afidie.\n26Ɔhene nyansafoɔ hunu amumuyɛfoɔ;\nna ɔde ayuyamfidie hankra fa wɔn so.\n27Awurade kanea hwehwɛ onipa honhom mu,\nɛhwehwɛ ne mu baabiara.\n28Ɔdɔ ne nokorɛdie bɔ ɔhene ho ban;\nnʼadɔeɛ ma nʼahennwa tim.\n29Mmeranteɛ animuonyam ne wɔn ahoɔden,\ntidwono nso ne mmasiriwa animuonyam.\n30Ɔhweɛ ne apirakuro hohoro amumuyɛ\nmmaaka te akoma mu.\nASCB : Mmɛbusɛm 20


Yesaia 42 | Intanɛt So Bible| Wiase Foforɔ Nkyerɛaseɛ\nOnyankopɔn akoa ne n’adwuma (1-9)\n‘Me din ne Yehowa’ (8)\nWɔto ayeyi dwom foforo ma Yehowa (10-17)\nIsrael ani afura, na n’aso asiw (18-25)\n42 Hwɛ! M’akoa+ a mikura ne mu denneennen! Nea mapaw no+ na magye no atom!*+ Mede me honhom ahyɛ ne mu;+Ɔde atɛntrenee bɛbrɛ amanaman no.+ 2 Ɔrenteɛm na ɔremma ne nne so,Na ɔremma obiara nte ne nne wɔ abɔnten so.+ 3 Ɔremmu demmire* a abukaw biara mu,Na ɔrennum ntamaban a ɛrefi wusiw biara.+ Ɔde nokwaredi bebu atɛntrenee.+ 4 Ɔrengow na ɔremmotow kosi sɛ ɔde atɛntrenee bɛba asaase so;+Na nsupɔw bɛtwɛn ne mmara.* 5 Yehowa ne nokware Nyankopɔn a ɔbɔɔ ɔsoro.Ɔno ne Opumpuni a ɔtwee mu.+Ɔno na ɔtrɛw asaase ne ɛso nneɛma mu.+Ɔde ahome ma nnipa a wɔte so,+Na ɔde honhom ma wɔn a wɔnam so no.+ Nea waka ni: 6 “Me, Yehowa, mafrɛ wo trenee mu,Na maso wo nsa. Mɛbɔ wo ho ban na mede wo ayɛ apam ama nnipa,+Na mede wo ayɛ hann ama aman,+ 7 Na woabue anifuraefo ani,+Na woayi nneduafo afi afiase,Na woayi wɔn a wɔte sum mu afi afiase.+ 8 Mene Yehowa. Me din ne no;Meremfa m’anuonyam mma obiara,*Na m’ayeyi nso, meremfa mma ahoni.+ 9 Hwɛ, nea edi kan no aba mu;Afei mereka nsɛm foforo. Mereka ho asɛm akyerɛ mo ansa na aba.”+ 10 Monto dwom foforo mma Yehowa,+Munyi no ayɛ mfi asaase ano,+Mo a monam po so ne nea ɛwom nyinaa,Nsupɔw ne mo a motete so.+ 11 Momma sare ne ne nkurow mma wɔn nne so,+Nkuraa a Kedar+ te so. Momma wɔn a wɔtete abotan mu nni ahurusi;Momma wɔnteɛm denneennen mfi mmepɔw atifi. 12 Momma wɔnhyɛ Yehowa anuonyam,Na wonyi no ayɛ nsupɔw so.+ 13 Yehowa bepue sɛ ɔko mu ɔkatakyi.+ Ɔbɛkanyan ne ho sɛ ɔsabarima.+ Ɔbɛteɛm, ɔbɛteɛm denneennen;Ɔbɛkyerɛ sɛ ne ho yɛ den sen n’atamfo.+ 14 “Mayɛ komm akyɛ. Mimuaa m’ano, na mehyɛɛ me ho so. Afei mɛpene sɛ ɔbea a ɔrewo,Mɛhome hahyeehahyee, na matwe mframa; mɛyɛ ne nyinaa prɛko pɛ. 15 Mɛsɛe mmepɔw ne nkoko,Na mɛma ɛso afifide nyinaa ahyew. Mɛma nsubɔnten adan nsupɔw,*Na mama atare* ayoyow.+ 16 Mede anifuraefo bɛfa ɔkwan a wonnim so so,+Na mɛma wɔafa ɔkwan a wɔmfaa so da so.+ Esum a ɛda wɔn anim no, mɛma adan hann,+Na baabi a ɛhɔ yɛ mmonkyemmɔnka no, mɛma adan asaasetraa.+ Eyi na mɛyɛ ama wɔn, na merennyaw wɔn.” 17 Wɔn a wɔde wɔn ho to ahoni a wɔasen so,Wɔn a wɔka kyerɛ dade ahoni* sɛ: “Mone yɛn anyame”+ no,Wɔbɛma wɔasan wɔn akyi, na wɔn ani bewu pɔtɔɔ. 18 Mo a mo aso asiw, muntie;Mo a mo ani afura,+ monhwɛ na munhu. 19 Hena na n’ani afura sen m’akoa,Na n’aso asiw sen nea mesoma no no? Hena na n’ani afura sen nea wɔatua no ka,Na n’ani afura sen Yehowa akoa?+ 20 Wuhu nneɛma pii, nanso wonhwɛ. Wubue w’aso, nanso wuntie.+ 21 Yehowa trenee nti,N’ani gyee ho sɛ ɔbɛma mmara* no ayɛ kɛse na anya anuonyam. 22 Nanso wɔyɛ nnipa a nkurɔfo afom wɔn de wɔn kɔ;+Wɔn nyinaa aka ntokuru mu, na wɔde wɔn asie afiase.+ Wɔafom wɔn de wɔn kɔ, na ogyefo biara nni hɔ;+Wɔafom wɔn de wɔn kɔ, na obiara nni hɔ a ɔbɛka sɛ: “Momfa wɔn mmra!” 23 Mo mu hena na obetie asɛm yi? Hena na ɔbɛwɛn n’aso atie nea wɔbɛka akyiri yi? 24 Hena na ɔmaa kwan ma wɔfom Yakob nneɛma,Na ɔde Israel hyɛɛ nkurɔfo a wɔfom nneɛma no nsa? Ɛnyɛ Yehowa, Nea yɛayɛ no bɔne no? Wɔamfa n’akwan so,Na wɔantie Ne mmara.*+ 25 Enti ɔkɔɔ so hwiee abufuhyew,N’abufuw, ne ɔko a ano yɛ den guu no so.+ Na ɛhyew biribiara a atwa ne ho ahyia, nanso wanhu;+ Ɛhyew no, nanso wamfa ansie ne komam.+\n^ Anaa “me kra agye no atom!”\n^ Anaa “n’akwankyerɛ.”\n^ Anaa “Me ne obi biara nkyɛ m’anuonyam.”\n^ Anaa “nsaase a ɛda mpoano.”\n^ Nt., “atare a demmire afifi wom.”


Adiyisɛm 12 ASCB - Otkrivenje 12 CRO\nƆbaa No Ne Ɔtweaseɛ No\n1Afei, nsɛnkyerɛnneɛ kɛseɛ bi daa ne ho adi wɔ ɔsoro. Ɔbaa bi, na nʼatadeɛ yɛ owia a ɔsrane wɔ ne nan ase, na nsoromma dumienu ahenkyɛ hyɛ no. 2Na ɔnyem a ɔrebɛwo, na awoyea enti, na ɔresu. 3Nsɛnkyerɛnneɛ kɛseɛ foforɔ bi daa ne ho adi wɔ ɔsoro. Ɔwɔ kɔkɔɔ kakraka bi, na ne ti yɛ nson na ɔwɔ mmɛn edu a ahenkyɛ hyehyɛ ebiara so. 4Ɔde ne dua twee nsoromma a ɛwɔ ɔsoro no mu nkyɛmu mmiɛnsa mu baako too wɔn guu fam. Ɔgyinaa ɔbaa a ɔrewo no anim, sɛdeɛ ɛbɛyɛ a ɔwo ɔba no to hɔ ara pɛ, ɔbɛfa abɔfra no awe. 5Afei, ɔbaa no woo abarimaa a ɔde nsa a ɛyɛ den bɛdi aman nyinaa so. Nanso, wɔhwim abɔfra no kɔɔ Onyankopɔn ne nʼahennwa ho. 6Ɔbaa no dwane kɔɔ ɛserɛ so baabi a Onyankopɔn asiesie ama no a wɔbɛhwɛ no yie wɔ nnafua apem ahanu ne aduosia mu.\n7Afei, ɔko sii ɔsoro hɔ. Mikael ne nʼabɔfoɔ ko tiaa ɔwɔ no, ɛnna ɔno nso ne nʼabɔfoɔ ko tiaeɛ. 8Nanso, wɔdii ɔwɔ no so nkonim na wɔamma ɔne nʼabɔfoɔ antena ɔsoro bio. 9Wɔtoo ɔwɔ kakraka no tweneeɛ. Ɔno ne ɔwɔ dada no a wɔfrɛ no ɔbonsam a ɔdaadaa ewiase nyinaa no. Wɔtoo ɔno ne nʼabɔfoɔ nyinaa guu asase so.\n10Afei, metee nne denden bi wɔ ɔsoro a ɛka sɛ,\n“Afei, na Onyankopɔn nkwagyeɛ aba!\nAfei, na Onyankopɔn akyerɛ ne tumi sɛ ɔyɛ Ɔhene!\nAfei, na nʼAgyenkwa no akyerɛ ne tumi,\nɛfiri sɛ, yɛn nuanom no ahohorabɔni a\nɔgyinaa Onyankopɔn anim bɔɔ wɔn ahohora awia ne anadwo no,\nwɔapam no afiri soro no.\n11Yɛn nuanom no nam Odwammaa no mogya so\nne nokorɛ a ɔdaa no adi so\n12Enti, mo ɔsoro ne mo a motete hɔ no,\nAfei, asase ne ɛpo nnue!\nƐfiri sɛ, ɔbonsam no atoa mo!\nNa ne bo afu,\nɛfiri sɛ, ɔnim sɛ ne ɛberɛ a aka sua.”\n13Ɛberɛ a ɔwɔ no hunuu sɛ wɔato no atwene asase so no, ɔtaa ɔbaa a wawo abarimaa no. 14Wɔmaa ɔbaa no ɔkɔdeɛ ntaban akɛseɛ mmienu, sɛdeɛ ɛbɛyɛ a ɔbɛtumi atu akɔ baabi a wɔasiesie ama no wɔ ɛserɛ so hɔ a wɔbɛhwɛ no mfeɛ mmiɛnsa ne fa sɛdeɛ ɔwɔ no renni nʼakyi bio. 15Afei, ɔwɔ no puu nsuo te sɛ asubɔnten dii ɔbaa no akyi sɛdeɛ ɛbɛyɛ a, ɛbɛfa no. 16Nanso, asase boaa ɔbaa no. Ɛbuee nʼanom nom nsuo a ɔwɔ no pu guu hɔ no nyinaa. 17Ɔwɔ no bo fuu ɔbaa no, enti ɔkɔeɛ de ntɔkwa kɔkaa ɔbaa no asefoɔ a wɔaka a ɛyɛ wɔn a wɔdi Onyankopɔn mmara so na wɔgye nokorɛ a Yesu ada no adi no di. 18Na ɔwɔ no kɔgyinaa mpoano hɔ.\nASCB : Adiyisɛm 12


Bible Mu Nsɛm Owifo wɔ Israel - Yehowa Adansefo Intanɛt Dwumadibea\nHWƐ ade a ɔbarima yi de resie ne ntamadan mu no! Atade nguguso fɛfɛ bi, sika nnaame biako ne nnwetɛbona dodow bi. Ɔfa fii Yeriko kurow no mu. Nanso na anka ɛsɛ sɛ wɔyɛ Yeriko kurow no mu nneɛma dɛn? Wokae?\nNa anka ɛsɛ sɛ wɔsɛe ne nyinaa, na na ɛsɛ sɛ wɔde sika ne dwetɛ kɔ Yehowa ahyiae ntamadan adekorabea hɔ. Enti saa nkurɔfo yi antie Onyankopɔn. Wɔawia ade a ɛyɛ Onyankopɔn dea. Wɔfrɛ ɔbarima no Akan, na wɔn a wɔka ne ho no yɛ ne yere ne ne mma. Ma yɛnhwɛ nea ɛbae.\nAkan wiaa nneɛma yi akyi no, Yosua somaa nnipa kɔko tiaa Ai kurow no. Nanso wodii nkogu. Wokunkum ebinom, na wɔn a aka no guanee. Yosua werɛ howee pii. Ɔde n’anim butuw fam bɔɔ Yehowa mpae sɛ: ‘Dɛn nti na woama eyi ato yɛn?’\nYehowa buae sɛ: ‘Sɔre! Israel ayɛ bɔne. Wɔafa nneɛma a ɛsɛ sɛ wɔsɛe no anaasɛ wɔde kɔ Yehowa ntamadan mu no bi. Wɔawia atade nguguso fɛfɛ bi de asie. Merenhyira mo kosi sɛ mobɛsɛe no, ne onii a ɔfaa saa nneɛma no.’ Yehowa kae sɛ ɔbɛkyerɛ Yosua saa nipa bɔne no.\nEnti Yosua boaa ɔman no nyinaa ano, na Yehowa maa onipa bɔne Akan ho daa hɔ. Akan kae sɛ: ‘Mayɛ bɔne. Mihuu atade nguguso fɛfɛ bi, ne sika nnaame biako ne nnwetɛbona. M’ani beree, enti mefae. Ɛhyɛ fam wɔ me ntamadan mu.’\nBere a wohuu saa nneɛma no na wɔde brɛɛ Yosua no, ɔka kyerɛɛ Akan sɛ: ‘Dɛn nti na wode ɔhaw aba yɛn so? Afei Yehowa de ɔhaw bɛba wo so!’ Ɛnna nnipa no nyinaa siw Akan ne n’abusua no abo kum wɔn. So ɛno nkyerɛ sɛ ɛnsɛ sɛ yɛfa biribiara a ɛnyɛ yɛn de anaa?\nƐno akyi no Israel san kɔko tiaa Ai. Saa bere yi de Yehowa boaa ne nkurɔfo, na wodii nkonim.\nƆbarima bɛn na ɔwɔ mfonini no mu a ɔde nneɛma a ɔfa fii Yeriko resie fam no, na henanom na wɔreboa no no?\nAdɛn nti na ade a Akan ne n’abusuafo yɛe no yɛ aniberesɛm saa?\nBere a Yosua bisaa Yehowa nea enti a Aifo no dii wɔn so nkonim no, dɛn na Yehowa kae?\nBere a wɔde Akan ne n’abusuafo baa Yosua anim no, dɛn na ɛtoo wɔn?\nAsuade a ɛho hia bɛn na Akan asotwe no kyerɛ yɛn?\nKenkan Yosua 7:1-26.\nDɛn na Yosua mpae a ɔbɔe no da no adi wɔ n’abusuabɔ a ɛda ɔne ne Bɔfo no ntam ho? (Yos. 7:7-9; Dw. 119:145; 1 Yoh. 5:14)\nDɛn na Akan nhwɛso no da no adi, na ɔkwan bɛn so na ɛyɛ kɔkɔbɔ ma yɛn? (Yos. 7:11, 14, 15; Mmeb. 15:3; 1 Tim. 5:24; Heb. 4:13)\nKenkan Yosua 8:1-29.\nƐyɛ yɛn mu biara asɛde sɛ ɔyɛ dɛn wɔ Kristofo asafo no ho nnɛ? (Yos. 7:13; Lev. 5:1; Mmeb. 28:13)


Забур 97 CARS - Nnwom 97 AKCB\n1Awurade di hene, ma asase ani nnye;\nma akyirikyiri mpoano ahorow no nsɛpɛw wɔn ho.\n2Omununkum ne sum kabii atwa no ho ahyia;\ntrenee ne atɛntrenee yɛ nʼahengua no fapem.\nna ɛhyew nʼatamfo wɔ afanan nyinaa.\n4Nʼanyinam hyerɛn wiase;\nasase hu na ne ho popo.\n5Mmepɔw nan sɛ nku wɔ Awurade anim,\n6Ɔsoro pae mu ka ne trenee kyerɛ\nna aman nyinaa hu nʼanuonyam.\n7Ahonisomfo nyinaa anim agu ase,\nwɔn a wɔde abosomhuhuw hoahoa wɔn ho no,\n8Sion te, na ne ho sɛpɛw no\nna Yuda nkuraa ani gye\nAwurade, esiane wʼatɛntrenee nti.\n9Wo, Awurade ne Ɔsorosoroni wɔ asase so nyinaa;\n10Ma wɔn a wɔdɔ Awurade no nkyi bɔne,\nɔbɔ ne nkurɔfo a wɔyɛ nokwafo no ho ban\nna ogye wɔn fi amumɔyɛfo nsam.\n11Hann hyerɛn wɔ atreneefo so\nna anigye ba wɔn a wɔn koma mu tew no so.\n12Momma mo ani nnye Awurade mu, mo a moyɛ atreneefo,\nAKCB : Nnwom 97


So Yesu yɛ Onyankopɔn? So Yesu kaa sɛ ɔyɛ Onyankopɔn?\nAsɛmbisa: So Yesu yɛ Onyankopɔn? So Yesu kaa sɛ ɔyɛ Onyankopɔn?\nMmuaeɛ: Yesu anka no Twerɛ Kronkron mu baabiara sɛ ‘Me yɛ Onyankopɔn’. Na wei nso nkyerɛ sɛ ɔnyɛ Onyankopɔn. Hwɛ asɛm a Yesu kaa no wɔ Yohane asɛmpa 10:30, ‘me ne agya no yɛ baako.’ Sɛ yɛhwɛ sedeɛ Yudafoɔ no yɛɛ wɔ saa asɛm yi ho a na wotumi hu sɛ Yesu repɛ akyerɛ sɛ ɔyɛ Onyankopɔn. Wie nti na na wɔpɛ sɛ wɔsi no aboɔ no. ‘…wo, nnipa a yɛnim woɔ yi na wose woyɛ Onyankopɔn (Yohane asɛmpa 10:33). Na Yudafoɔ no nim deɛ na Yesu reka – Onyame bi. Hwɛ no nso sɛ Yesu gye too mu sɛ ɔyɛ Onyankopɔn. Yehunu wei wɔ ɛberɛ a ɔkaa sɛ ‘mene Agya no yɛ baako’(Johane 10:30), Nea ɔrepɛ akyerɛ ne sɛ, ɔne agya no sɛ wɔ suban ne nneyɛeɛ mu. Johane 8:58 nso ma yɛn saa nhwɛso korɔ yi ara b sɛ: Yesu see wɔn sɛ: Nokorɛ, nokorɛ mese mo sɛ, Abraham nnya mmaeɛ no, na mewɔ hɔ. Yudafoɔ a wɔtee asɛm yi no momaa aboa so sɛ anka wɔrekɔku no sɛdeɛ Mose mmara hyɛ wɔn no, ɛfiri sɛ waka abususɛm (Leviticus 24:15).\nJohane nso kaa Yesu Nyameyɛ ho asɛm: ‘Na asɛm no yɛ Onyankopɔn’ ne ‘asɛm no beyɛɛ homan’ (Johane 1:1,14). Yohane asɛmpa a yɛhwɛ yi kyerɛ sɛ Yesu yɛ Onyankopɔn a ɔwɔ honam fam. Asomafo ne nnwuma 20:28 ka sɛ: Enti monhwɛ mo ho ne nnwankuo nyinaa a Honhom Kronkron de mo asisi wɔn so ahwɛfoɔ sɛ mobeyɛne Onyankopɔn asafo a ɔde ɔno ara mogya anya wɔn no yie’. Hwan na ɔde ne mogya tɔɔ asafo no - Onyankopɔn asafo? - Ɛyɛ Yesu Kristo. Asomafo no nnwuma 20:28 a yɛhwɛ yi kyerɛ sɛ, Onyankopɔn de ɔno ara ne mogya na ɛtɔɔ asafo no. Saa nsɛm yi si so dua sɛ Yesu yɛ Onyankopɔn.\nƆrekasa afa Yesu ho no, Osuani Toma kaa sɛ, ‘M’Adwuradi ne me Nyankopɔn’ (Yohane 20:28) Yesu anka n’anim wɔ asɛm a ɔkaeɛ yi ho. Tito 2:13 nso hyɛ yɛn nkuran sɛ, yɛntwɛn Onyanopɔn ne yɛn agyenkwa Kirsto Yesu ahotɔ anidasoɔ ne n’animuonyam ahoyie. (san nso hwɛ, 2 Petro 1:1) Hebrefoɔ 1:8, Onyankopɔn saa sɛ, ‘na ɔba no ho deɛ, ɔse: Onyankopɔn, w’ahennwa wɔ hɔ daapem, w’ahennie poma yɛ poma a ɛtene.’ Agya no free ɔba no sɛ ‘Onyankopɔn’, wie nso kyerɛ sɛ ampa ara Yesu yɛ Onyankopɔn.\nAdiyisɛm nwma mu no, ɔbofoɔ bi kakyerɛ Johane sɛ Onyankopɔn nko ara na ɛsɛ sɛ ɔkoto no. (Adiyisɛm 19:10). Nsɛm pii wɔ Twerɛ Kronkron mu a ɛkyerɛ sɛ nnipa kotoo sɔree Yesu. (Mateo 2:11, 14:33, 28:9, 17; Luke 24:52; Johane 9:38) Nso Yesu anka nkurɔfoɔ a ɛkotoo sɔree no no anim. Sɛ Yesu nyɛ Onyankopɔn a, anka ɔbɛka akyere saafoɔ no sɛ mma wɔn nkoto no sɛneɛ ɔbɔfoɔ no kakyerɛɛ Johane no. Twerɛ Kronkron mu nsɛm pii wɔ hɔ a ɛkyerɛ Yesu Nyameyɛ.\nNea yede rewie ne sɛ, sɛ Yesu nyɛ Onyankopɔn a, anka ne wuo ntumi ntua yɛn bɔne so ka (1 Johane 2:2). Sɛ Yesu nyɛ Onyankopɔn deɛ a na ɔyɛ ɔdasani a ɔntumi ntua yɛn bɔne a yɛyɛ atia Onyankopɔn ka. Onyankopɔn nko ara na ɔbetumi de bɔne akyɛ. Onyankopɔn nko ara na ɔtumi yi wiase bɔne (2 Korintofoɔ 5:21), ne wuo, ne ne wusureɛ na ɔde adi bɔne ne owuo so nkunim.


“Ná Wɔpɛ sɛ Me Ara Mehwehwɛ mu Hu Nokware No” | Bible Tumi Sesa Nnipa\nKENKAN WƆ Afrikaans Albanian Amharic Arabic Armenian Azerbaijani Bicol Bislama Bulgarian Catalan Cebuano Chichewa Chinese Mandarin (Simplified) Chinese Mandarin (Traditional) Croatian Czech Danish Dutch Efik English Estonian Ewe Finnish French Ga Georgian German Greek Greenlandic Guarani Haitian Creole Hiligaynon Hungarian Icelandic Igbo Iloko Indonesian Italian Japanese Kikuyu Kiluba Kinyarwanda Kirghiz Korean Kwangali Lingala Lithuanian Malagasy Myanmar Ngabere Norwegian Nzema Papiamento (Aruba) Papiamento (Curaçao) Persian Polish Portuguese Quechua (Bolivia) Romanian Russian Sango Sepedi Serbian Serbian (Roman) Sesotho (Lesotho) Shona Sinhala Slovak Slovenian Spanish Sranantongo Swahili Swedish Tagalog Tahitian Thai Tigrinya Tsonga Tswana Turkish Twi Ukrainian Uruund Vietnamese Xhosa Yoruba Zande Zulu\n“Ná Wɔpɛ sɛ Me Ara Mehwehwɛ mu Hu Nokware No”\nLuis Alifonso anom asɛm\nAFE A WƆWOO NO: 1982\nƆMAN A OFI MU: DOMINICAN REPUBLIC\nTEBEA A NA ƆWOM: NÁ ƆYƐ MORMONNI\nWɔwoo me wɔ Santo Domingo, Dominican Republic. Yɛyɛ mmofra baanan, na me na meyɛ kaakyire. Ná m’awofo akɔ sukuu adu akyiri, na na wɔpɛ sɛ wɔtete yɛn yiye. Aka mfe anan ama wɔawo me no, Mormonfo asɛmpatrɛwfo baa m’awofo nkyɛn. Sɛnea na mmerante no asiesie wɔn ho na wobu ade no, ɛyɛɛ m’awofo fɛ paa. Enti m’awofo sii gyinae sɛ yɛn abusua no bɛkɔ Mormon (Church of Jesus Christ of Latter-day Saints) asɔre no bi. Nnipa a wɔte kurom hɔ a wodii kan kɔɔ asɔre no bi no, na yɛka ho.\nMerenyin no, na m’ani gye nneɛma a asɔre no yɛ de gyigye wɔn ani no ho. Sɛnea na wɔka abusua asetena ne abrabɔ pa ho asɛm no, na mepɛ paa. Ná ɛyɛ me dɛ sɛ meyɛ Mormonni, na mede sii m’ani so sɛ mɛyɛ ɔsɛmpatrɛwfo.\nBere a midii mfe 18 no, na m’awofo pɛ sɛ mekɔ kɔlege, enti yetu kɔtenaa United States. Bɛyɛ afe akyi no, me maame ketewa ne ne kunu bɛsraa yɛn wɔ Florida; ná wɔyɛ Yehowa Adansefo. Wɔkae sɛ yɛne wɔn nkɔ nhyiam bi nkotie Bible mu asɛm. Nhyiam no ase no, mihui sɛ, sɛ ɔkasafo bi rekenkan Bible a, obiara bue ne de kan di n’akyi, na na wɔkyerɛkyerɛw nsɛm a wɔretie no bi. Enti, me nso migyee krataa ne pɛn fii ase kyerɛw bi.\nBere a yɛpɔn nhyiam no, me maame nua no ne ne kunu kae sɛ, sɛ mepɛ sɛ meyɛ ɔsɛmpatrɛwfo de a, ɛnde wɔbɛboa me ama masua Bible. Mepenee nea wɔkae no so, efisɛ saa bere no, na minim Mormonfo nhoma mu sen Bible.\nNá me maame nua no ne ne kunu no taa bɔ Bible mu nkɔmmɔ wɔ telefon so, na daa na wɔka kyerɛ me sɛ memfa me gyidi no ntoto Bible nkyerɛkyerɛ ho nhwɛ. Ná wɔpɛ sɛ me ara mehwehwɛ mu hu nokware no.\nMigyee Mormonfo gyidi no ho nneɛma pii toom, nanso na mintumi nhu sɛ ɛne Bible hyia anaa. Me maame nua no maa me Yehowa Adansefo nhoma bi a wɔfrɛ no Nyan! no bi, (Borɔfo de a ɛbaa November 8, 1995 no) na na emu nsɛm no bi fa Mormonfo gyidi ho. Nea mekenkanee no yɛɛ me nwonwa, efisɛ Mormonfo nkyerɛkyerɛ no bebree wɔ hɔ a, na minnim. Ɛno ma mekɔɔ Mormonfo Intanɛt dwumadibea hɔ kɔhwehwɛe sɛ nea Nyan! no aka no yɛ nokware anaa. Ná ɛyɛ nokware, na bere a mekɔɔ baabi a Mormonfo kora wɔn tete nneɛma wɔ Utah no, nea mihui no foaa so sɛ ɛte saa pɛpɛɛpɛ.\nBere nyinaa na migye di sɛ Mormonfo nhoma ne Bible hyia. Nanso, bere a metɔɔ me bo ase kenkan Bible no, mihui sɛ Mormonfo nkyerɛkyerɛ ne Bible mu nsɛm bi nhyia. Ɛho nhwɛso biako ne Hesekiel 18:4; Bible ka wɔ hɔ sɛ ɔkra wu. Nanso Mormonfo nhoma no ka wɔ Alma 42:9 sɛ: “Ɔkra ntumi nwu da.”\nSɛ nkyerɛkyerɛ a ɛne Bible nhyia no da nkyɛn a, ade biako a na ɛhaw me nso ne ɔman ho dɔ a ɛwɔ Mormonfo mu no. Nhwɛso biako ne sɛ, Mormonfo kyerɛkyerɛ sɛ na Eden turo no wɔ Jackson County, Missouri, U.S.A. Asɔre no adiyifo kyerɛ sɛ, sɛ Onyankopɔn Ahenni ba a, United States frankaa no nkutoo begyina adi ahim wɔ wiase nyinaa.\nMibisaa me ho sɛ, sɛ ɛba saa a, ɔman a mifi mu ne aman foforo nso ɛ, ebewie wɔn dɛn? Da koro anwummere bi, Mormonni aberantewa bi a ɔregye ntetee akɔyɛ ɔsɛmpatrɛwfo frɛɛ me telefon so ne me bɔɔ nkɔmmɔ, na nkɔmmɔ no mu no, mekɔfaa saa asɛm no bae. Mede sii n’anim bisaa no sɛ enti sɛ ne man ne ɔman foforo reko a, obetumi agyina na ɔne Mormonfo a wofi aman foforo so ako anaa. Ɔkae sɛ obetumi ayɛ, na me ho dwiriw me! Mehwehwɛɛ me gyidi no mu kɔɔ akyiri, na mikohuu Mormon asɔre mpanyimfo nso. Mmuae a minyae ne sɛ saa nsɛm no yɛ ahintasɛm a da koro hann no ba a, yɛbɛte ase.\nNkyerɛkyerɛmu a wɔde maa me no ma meyɛɛ basaa, enti afei mifii ase bisaa me ho nea enti koraa a mepɛ sɛ mebɛyɛ Mormon ɔsɛmpatrɛwfo. Mihui sɛ nea enti a mepɛ sɛ meyɛ ɔsɛmpatrɛwfo ara ne sɛ mɛboa nkurɔfo. Ade foforo nti a na mepɛ sɛ mebɛyɛ ɔsɛmpatrɛwfo ne sɛ ɛbɛma nkurɔfo abu me. Nanso Onyankopɔn mpo, na minni ne ho nimdeɛ pii. Ɛwom sɛ na mahwɛ Bible mu mpɛn pii de, nanso na ɛho nhia me biara. Onyankopɔn atirimpɔw a ɔwɔ ma asase ne adesamma no, na minnim ho hwee.\nBible a me ne Yehowa Adansefo suae nti, mihuu nneɛma bebree. Ebi ne Onyankopɔn din, yewu a baabi a yɛkɔ ne adwuma a Yesu reyɛ ama Onyankopɔn atirimpɔw aba mu. Afei de, na mede nkakrankakra rehu Bible mu, na mekaa nea meresua no bi kyerɛɛ nkurɔfo. Ná minim sɛ Onyankopɔn wɔ hɔ, nanso afei de na mitumi ne no kasa wɔ mpaebɔ mu te sɛ m’adamfo paa. Mebɔɔ asu bɛyɛɛ Yehowa Dansefo July 12, 2004, na edii abosome asia no, mifii ase de bere pii kaa asɛmpa no.\nMeyɛɛ adwuma wɔ Yehowa Adansefo adwumayɛbea ti a ɛwɔ Brooklyn, New York no mfe anum. M’ani gyei paa sɛ meboa maa wotintim Bible ne Bible ho nhoma a ɛreboa nnipa mpempem pii wɔ wiase, na ɛyɛ me dɛ sɛ migu so reboa nkurɔfo ama wɔasua Onyankopɔn ho asɛm.\nText Baabi a wubetumi atwe nneɛma akenkan ƆWƐN-ABAN February 2013 | Mose—Dɛn na Yebetumi Asua Afi Ne Hɔ?


Romains 2 BDS - Romafo 2 AKCB\n1Mo a mubu afoforo atɛn no, munni anoyi biara. Ɔkwan biara a mobɛfa so abu afoforo atɛn no, ɛnam saa ɔkwan no ara so ma mode atemmu ba mo ho so. Efisɛ bɔne a ɛma mubu afoforo atɛn no, mo nso moyɛ saa bɔne koro no ara bi. 2Yenim sɛ, sɛ Onyankopɔn bu wɔn a wɔte saa ara no atɛn a na ne kwan so ara ne no. 3Na wo, onipa, wubu afoforo atɛn wɔ nneɛma koro no ara a woyɛ bi no ho a, wususuw sɛ Onyankopɔn remmu wo atɛn ana? 4Anaasɛ, ebia wummu nʼayamye, nʼabodwokyɛre ne ne boasetɔ? Wunnim sɛ Onyankopɔn yɛ mmɔborɔhunufo a ɔpɛ sɛ ɔkyerɛ wo ɔkwan a wobɛfa so anu wo ho?\n5Nanso esiane wo komaden ne komapirim nti, woboaboa abufuwhyew ano ma wo ho wɔ Onyankopɔn abufuwhyew da no, da no a ɔbɛda nʼatɛntrenee adi no. 6Nea obiara ayɛ no so akatua na Onyankopɔn bɛma no anya. 7Wɔn a wɔde boasetɔ yɛ papa de hwehwɛ anuonyam, nidi ne nea ɛmporɔw no, ɔbɛma wɔn nkwa a enni awiei. 8Nanso wɔn a wɔyɛ pɛsɛmenkominya ne wɔn a wɔpo nokware no kodi bɔne akyi no, abufuwhyew ne amanehunu bɛba wɔn so. 9Yudafo ne amanamanmufo a wɔkɔ so yɛ bɔne no nyinaa behu amane na wɔn werɛ nso bɛhow. 10Nanso wɔn a wotie no no, sɛ wɔyɛ Yudafo anaa amanamanmufo no, wobenya anuonyam, nidi ne asomdwoe afi Onyankopɔn nkyɛn. 11Onyankopɔn nyɛ nyiyimu na ɔnyɛ nhwɛanim nso wɔ nʼatemmu mu.\n12Wɔn a wonnim mmara no na wɔyɛ bɔne no, wɔbɛkwati mmara no abu wɔn atɛn ara, na wɔn a wonim mmara no na wɔyɛ bɔne no, wɔnam mmara no so bebu wɔn atɛn. 13Ɛnyɛ mmaratiefo na wɔteɛ wɔ Onyankopɔn anim, na mmom ɛyɛ wɔn a wɔyɛ osetie ma mmara no na wobebu wɔn bem. 14Amanamanmufo no nni mmara, nanso wofi wɔn awosu mu yɛ nea mmara no hwehwɛ sɛ wɔyɛ a, ɛwɔ mu sɛ wonni mmara de, nanso eyinom bɛyɛ mmara ama wɔn. 15Esiane sɛ wɔn abrabɔ kyerɛ sɛ, nea mmara no hwehwɛ no, wɔakyerɛw wɔ wɔn koma mu no nti, wɔn ahonim di adanse sɛ wodi bem anaasɛ wɔabu wɔn fɔ. 16Enti asɛmpa a meka no kyerɛ sɛ, sɛ da no du a, saa na Onyankopɔn nam Yesu Kristo so bebu nnipa kokoamsɛm ho atɛn.\n17Mo Yudafo de, mususuw sɛ mo ne Onyankopɔn te no yiye, efisɛ ɔde ne mmara a monam so benya nkwagye no maa mo. Na moka wɔ mo anofafa nso se, moyɛ ne nnamfonom sononko bi. 18Munim nea Onyankopɔn hwehwɛ sɛ moyɛ. Moasua afi Mmara no mu ahu nea eye. 19Mofa mo ho sɛ moyɛ akwankyerɛfo ma anifuraefo, na moyɛ hann nso ma wɔn a wɔte sum mu. 20Mugye di sɛ mubetumi akyerɛ adwenharefo ne mmofra Onyankopɔn akwan, efisɛ munim ne mmara a osuahu ne nokware ahyɛ no ma no. 21Mokyerɛkyerɛ afoforo. Na adɛn nti na muntumi nkyerɛkyerɛ mo ho mo ho? Moka kyerɛ afoforo se wɔmmmɔ korɔn. Mo nso mobɔ korɔn ana? 22Mo a moka se aguamammɔ nye. Mo nso mobɔ aguaman ana? Mo a moka se mukyi ahoni no, mobɔ korɔn wɔ hyiadan mu ana? 23Mo a mohoahoa mo ho wɔ mmara no mu no, monam mmara no so bu so bu Onyankopɔn animtiaa ana? 24Ɛnyɛ nwonwa sɛ Kyerɛwsɛm no ka se mo nti wiasefo kasa tia Onyankopɔn.\n25Sɛ woyɛ Yudani na wudi Onyankopɔn mmara no so a, ɛyɛ ade a ɛsom bo. Na sɛ moanni so a, nsonoe biara nni mo ne momonotofo ntam. 26Sɛ momonotofo di Onyankopɔn mmara so a, wɔremmu wɔn sɛ Onyankopɔn nkurɔfo ana? 27Enti momonotoni a odi mmara no so no bɛkasa atia mo, Yudafo a munim Onyankopɔn mmara a wɔakyerɛw no, nanso munni so no.\n28Fa a wɔde mo afa Yudasom mu atwa mo twetia, anaasɛ Yudafo na wɔwoo mo no nkyerɛ sɛ moyɛ Yudafo kann. 29Yudani kann no ne nea ɔyɛ no wɔ ne mu. Ɛnyɛ ɔhonam mu twetiatwa ne twetiatwa turodoo, na mmom koma mu nsakrae a efi Onyankopɔn Honhom mu ba no. Nsakrae yi mfi di a obi di mmara bi a wɔakyerɛw mu. Saa onipa no ayeyi mfi nnipa afoforo bi, na mmom, efi Onyankopɔn.\nAKCB : Romafo 2


Ɔmanpanyin De Bonomantan Mu Aprɔbɔ No Aba Awieɛ - HOT STORIES GHANA\nƆmanpanyin De Bonomantan Mu Aprɔbɔ No Aba Awieɛ\nNnaanu a atwam kɔ yi, Ɛbɔ bosome da ɛtɔso du ne du-baako soɔ yi, Revolution Broadcast de ato y’atiefoɔ ne y’akenkanfoɔ anim afa aprɔbɔ a Ghana Manpanyin Nana Addo ne ne dɔm de bɛpuee wɔ Bonomantan yi mu.\nKontronfi se: mesuman ne mani, ne saa ho nti, Ɔmanpanyin no ankasa tiatiaa ne kyawkyaw mu ne n’apamfoɔ bepuee Bonoman yi mu de wɔn ani korotwirawisi bɛhwɛɛ nwuma ahodoɔ a n’asoɛfoɔ a wɔwɔ Mantan no mu sii n’anan mu yɔɔeɛ wɔ ha no.\nSɛbe oo, Gokafoɔ se: ɔtorofoɔ na ɔse: medanseni wɔ aburokyire, enti sɛ Ɔmanpanyin asiananmfoɔ a wɔwɔ Bonomantan no mu se w’ayɔ sɛɛ ne sɛɛ a ɔde hyɛɛ wɔn nsa no deɛ a, ɛnneɛ na ɔntesɛ Ɔhene Kɔsankɔbi, enti ɔremfa no atesɛmkwa, renntena N’abankɛseɛ mu wɔ Nkran punpuni mantan no mu, ɛmma obi mmfa nsia mmɛdane no nkron, a ɔmmfa nani mmɛhwɛ.\nAnsana wɔn rebɛba no, Ɔmanpanyin Nana Addo, ne n’amanyɔkuo Ɔsono Kokookuroko NPP dii kan kakyerɛɛ Ghanafoɔ sɛ ɔmo de mpuntudwuma aha-nwɔte ne akyire na aba Bonomantan no mu, a ɛmu fa deɛ, wawie dada a wɔrebɛbuebue ano. Ɛbi nso guso rekɔso, ɛna nkaeɛ nso afei ansana ɔmo de asɔ bɛbɔ fam, atwa ahoma mu ahyɛ aseɛ ayɔ.\nAmpa, ɛmmfa ho ne Chinafoɔ kɔfarebae yadeɛ kɔdiawuo Covid-19 a ɛnntumi mma dɔm nkyersoɔ nhyiam’ wɔ faako mpo no, Bonofoɔ tuu twi kɔhyiaa Ɔmanpanyin ne n’atenakonwa, kyerɛɛ wɔn sɛ wɔn ani asɔ mpuntudwuma a wama aso wɔn so bie no.\nWɔ ne nnaanu aprɔbɔ no mu, Ɔmanpanyin Nana Addo hyiaa Ahenfo ne Ahemaa, wɔn a wɔwɔ twaka wɔ Mantan yi mu, ɛnna ɔtoaa so twaa nhoma mu buebuee mpuntundwuma bi tesɛ: mfidie a yɛde bɛyam ntoosi agu ntoa mu, a ɛwɔ Gyinigyini, Sukuu adan wɔ mmeammea beberee, abɛɛfo nsuo a yɛkyim no a na ɛresɔne yi bi, Ahenfo ne Ahemaa badwakuo dan foforɔ (Office For House Of Chiefs), asaasebire kotaare akwan, ne afidie kyenkyinenkye anwanwasono kɛseɛ bi a wɔrehyɛ aseɛ asi de apɛ sumina korabea, ne nwuma pii a ɛkekaho a ne nyinaa wɔ Bonomantan yi mu – ɛfiri kuropɔn Sunyani mu kɔpem Gyaman Atifi Goka.\nƐwɔ ɔman Ghana kasafidie kɛseɛ Radio BAR 93.5Mghz so, Ɔmanpanyin Nana Addo hyɛɛ manfoɔ a wɔn sika akɔdi DKM sikakorabea dwirimfoɔ no nkyɛn sɛ: Ɛbɔ bosome a yɛwɔm’ yi nkɔ n’awieɛ deɛ, na obiara a ne sika akɔdi hɔ no, ne nsa aka n’adeɛ.\nEnglisini abɔfra mmɔbrɔfoɔ Oliver Twist se: abere biara ɔpɛ dodoɔ, enti, sɛdeɛ nipa didie, dasɔreɛ, na n’ahiadeɛ kɔso dɔɔso no, Akanfoɔ Abakan Bonoman nso se: Ɔmanpanyin, yɛda wo ase, na ebi mmra bio. Sɛ Ghanaman mma asiahenefoɔ de wɔn kokrobetie sane yi wo sɛ toaso mfeɛ nnan bio wɔ Ɔpenima da a ɛtɔso nson abatoɔ yi mu a, ma Bonoman nkɔsoɔ nsane nyɛ w’adehiadeɛ bio. Wokɔ W’ahenie mu a, kae yɛn.\nƆtwerɛfoɔ no ne: Owura Kwasi Yeboah\nTags: Bonomantan Mu Nana Addo Dankwa Akufo Addo\nPrevious Ɔmanpanyin Aprɔpɔ Da A Ɛtɔso Mienu Wɔ Bonomantan Mu\nNext UG Senior Lecturer, Prof Yaw Benneh Reportedly Murdered In Cold Blood


Dwom 26—Moyɛ Maa Me | Kristofo Dwom\nKENKAN WƆ Afrikaans Albanian Amharic Armenian Aukan Aymara Azerbaijani Azerbaijani (Cyrillic) Baoule Bashkir Bassa (Cameroon) Batak (Karo) Batak (Simalungun) Batak (Toba) Belize Kriol Bicol Bislama Boulou Bulgarian Cambodian Cebuano Chichewa Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chokwe Cibemba Cinyanja Croatian Damara Dangme Danish Digor Douala Drehu Dutch Edo Efik English Esan Ewe Fijian Finnish Fon French Ga German Gokana Greek Guarani Gun Haitian Creole Hausa Hiligaynon Hiri Motu Hungarian Ibinda Icelandic Igbo Iloko Indonesian Isoko Italian Javanese Kabiye Karen (S'gaw) Kikaonde Kikongo Kikuyu Kiluba Kinyarwanda Kirghiz Kiribati Kirundi Kisi Kongo Korean Krio Kurdish Kurmanji (Caucasus) Kwangali Kwanyama Latvian Lhukonzo Lingala Lithuanian Luganda Luvale Macedonian Macua Malagasy Malay Malayalam Mambwe-Lungu Mapudungun Mauritian Creole Mixe Myanmar Ndau Ndebele Ngabere Ngangela Nias Nigerian Pidgin Norwegian Nyungwe Nzema Oromo Ossetian Otetela Pangasinan Papiamento (Curaçao) Persian Pidgin (Cameroon) Polish Ponapean Portuguese Portuguese (Portugal) Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Chimborazo) Quichua (Imbabura) Romanian Russian Samoan Sango Sena Sepedi Serbian Serbian (Roman) Sesotho (Lesotho) Sesotho (South Africa) Seychelles Creole Shona Silozi Sinhala Slovenian Solomon Islands Pidgin Spanish Sranantongo Sunda Swahili Swedish Tagalog Tahitian Tatar Telugu Thai Tigrinya Tojolabal Tok Pisin Totonac Tshiluba Tsonga Turkish Twi Ukrainian Umbundu Uruund Vietnamese Wallisian Welsh Wolaita Xhosa Yapese Yoruba Zulu\nMoyɛ Maa Me\n1. Wɔ-de a-ni-gye som. Wɔ-yɛ n-guan fo-f’ro.\nWɔa-fa O-nyan-ko-pɔn mma no a-dam-fo.\nWɔ-fi ko-ma nyi-naa\nmu boa Ye-su nua-nom.\nKris-to no nso fa no sɛ wɔ-yɛ ma no.\n“Ma-hu sɛ mo-dɔ wɔn, en-ti mo-dɔ me.\nNea mo-yɛ maa wɔn no, moa-yɛ a-ma me.\nƆ-som a moa-som wɔn no nti moa-som me.\nNea mo-yɛ maa wɔn, moa-yɛ a-ma me.\nNea mo-yɛ maa wɔn no, moa-yɛ a-ma me.”\n2. “Mo na mo-wɔ me nkyɛn m’a-ho-hia nyi-naa mu.\nMoa-som me no-kwa-rem, sɔ-hwɛ nyi-naa mu.”\nWɔ-bɛ-bi-sa Kris-to sɛ:\n“Da bɛn a-sɛm ni?”\nƆ-bɛ-ka a-sɛm a ɛ-ka ko-ma yi:\n3. “Moa-yɛ a-dwu-ma pa. Moa-di me no-kwa-re.\nMo ne me nua-nom a-yɛ a-de-tre-nee.”\nƆ-he-ne no bɛ-ma\nNguan fo-f’ro no nhyi-ra.\nƆ-bɛ-ma wɔa-te-na a-sa-se so daa.\n(Hwɛ Mmeb. 19:17; Mat. 10:40-42; 2 Tim. 1:16, 17 nso.)\nMoyɛ Maa Me (Dwom 26)


Apenbaring 10 LB - Yohane Adiyisɛm 10 NA-TWI | Biblica\nApenbaring 10 LB - Yohane Adiyisɛm 10 NA-TWI\n1Afei mihuu ɔbɔfo tumfoɔ bi a ofi soro resian ba fam. Na ɔhyɛ omununkum mu a nyankontɔn bɔ ne ti. Na n’anim te sɛ owia, na ne nan te sɛ ogya fadum. 2 Na nhoma ketewaa bi kita no a wabue mu. Ɔde ne nan nifa sii po so na benkum no si asase so. 3 Ɔteɛɛm maa ne nne woroo so sɛ gyata. Ɔfrɛe no, aprannaa ason no woroo so gyee so.\nNA-TWI : Yohane Adiyisɛm 10


Bible Mu Nsɛm Ɔbarima Kokodurufo - Yehowa Adansefo Intanɛt Dwumadibea\nBERE a nnipa fii ase dɔɔso wɔ asase so no, wɔn mu pii yɛɛ nneɛma bɔne te sɛ Kain. Nanso onipa biako de na ɛsono no. Ɔne ɔbarima a wɔfrɛ no Henok yi. Na Henok yɛ ɔbarima kokodurufo. Na nnipa a wɔatwa ne ho ahyia nyinaa reyɛ nneɛma bɔne, nanso Henok kɔɔ so som Nyankopɔn.\nWunim nea enti a nnipa a wɔtraa ase saa bere no yɛɛ nneɛma bɔne saa anaa? Susuw ho hwɛ, Hena na ɔmaa Adam ne Hawa yɛɛ Onyankopɔn so asoɔden na wodii duaba a Onyankopɔn kae sɛ mma wonni no? Yiw, ɛyɛ ɔbɔfo bɔne bi. Bible frɛ no Satan. Ná ɔrebɔ mmɔden sɛ ɔbɛma obiara ayɛ bɔne.\nDa koro Yehowa maa Henok kaa biribi kyerɛɛ nkurɔfo no a wɔampɛ sɛ wotie. Ɛno ni: ‘Onyankopɔn bɛsɛe nnipa bɔne nyinaa da bi.’ Ɛbɛyɛ sɛ ɛyɛɛ nkurɔfo no abufuw sɛ wɔtee eyi. Ebetumi aba sɛ wɔbɔɔ mmɔden mpo sɛ wobekum Henok. Enti na ebehia sɛ Henok nya akokoduru kɛse na watumi aka nea Onyankopɔn bɛyɛ no ho asɛm akyerɛ nkurɔfo no.\nOnyankopɔn amma Henok antra saa nnipa bɔne no mfinimfini bere tenten. Henok dii mfe 365 pɛ. Dɛn nti na yɛka sɛ “mfe 365 pɛ”? Efisɛ saa bere no na nnipa wɔ ahoɔden kɛse na wɔtra ase kyɛ sen nnɛ. Yiw, Henok ba Metusela traa ase dii mfe 969!\nNa, Henok wu akyi no, nkurɔfo no kɔɔ so dii nsɛmmɔne. Bible se ‘adwene biara a ɛbaa wɔn tirim no yɛ bɔne bere nyinaa,’ na ‘bɔne hyɛɛ asase so ma.’\nWunim nneɛma a ɛmaa nsɛmmɔnedi kɔɔ so kɛse wɔ asase so saa bere no mu biako? Satan de ade foforo a ɛbɛma nnipa ayɛ bɔne bae. Yebehu eyi wɔ asɛm a edi hɔ no mu.\nƆkwan bɛn so na ɛsono Henok?\nAdɛn nti na Henok bere so nnipa no yɛɛ nneɛma bɔne bebree saa?\nNneɛma bɔne bɛn saa na nnipa no yɛe? (Hwɛ mfonini no.)\nAdɛn nti na na ehia sɛ Henok nya akokoduru?\nNá saa bere no nnipa tumi tra ase di mfe ahe, nanso Henok dii mfe ahe?\nHenok wu akyi no dɛn na esii?\nKenkan Genesis 5:21-24, 27.\nAyɔnkofa bɛn na na ɛwɔ Henok ne Yehowa ntam? (Gen. 5:24)\nSɛnea Bible kyerɛ no, onipa bɛn na ɔtraa ase kyɛe sen obiara, na odii mfe ahe ansa na ɔrewu? (Gen. 5:27)\nKenkan Genesis 6:5.\nHenok wu akyi no, nsɛmmɔnedi kɔɔ so koduu he, na sɛ wode toto nnɛ mmere yi ho a ɛte dɛn? (2 Tim. 3:13)\nKenkan Hebrifo 11:5.\nHenok su bɛn na ɛma “ɔsɔ Onyankopɔn ani,” na dɛn na efi mu bae? (Gen. 5:22)